ai4bharat/Pralekha huggingface dataset:
ਸਿੱਖਿਆ ਮੰਤਰਾਲਾ
ਕੇਂਦਰੀ ਸਿੱਖਿਆ ਮੰਤਰੀ ਨੇ ਨਵੀਂ ਦਿੱਲੀ ਵਿਚ ਅੱਜ ਸ਼ਹੀਦ ਭਗਤ ਸਿੰਘ ਸਮਾਰਕ ਦਾ ਉਦਘਾਟਨ ਕੀਤਾ
ਭਗਤ ਸਿੰਘ ਸਮਾਰਕ ਵਿਚ ਸੁਤੰਤਰਤਾ ਸੈਨਾਨੀਆਂ ਤੇ ਪੁਸਤਕਾਂ ਦੀ ਮੌਜੂਦਾ ਕੁਲੈਕਸ਼ਨ ਨੂੰ "ਸ਼ਹੀਦ ਸਮ੍ਰਿਤੀ ਪੁਸਤਕਾਲਯ" ਵਿਚ ਤਬਦੀਲ ਕੀਤਾ ਜਾਵੇਗਾ - ਸ਼੍ਰੀ ਰਮੇਸ਼ ਪੋਖਰਿਯਾਲ 'ਨਿਸ਼ੰਕ'
ਦਿੱਲੀ ਯੂਨੀਵਰਸਿਟੀ ਨੇ ਭਾਰਤੀ ਰਾਸ਼ਟਰੀ ਅੰਦੋਲਨ ਦੀਆਂ ਆਪਣੀਆਂ ਰਾਸ਼ਟਰੀ ਸ਼ਖਸੀਅਤਾਂ ਦੇ 90ਵੇਂ ਬਲੀਦਾਨੀ ਸਾਲ ਤੇ - ਸ਼ਹੀਦ ਭਗਤ ਸਿੰਘ, ਸੁਖਦੇਵ ਥਾਪਰ ਅਤੇ ਸ਼ਿਵਰਾਮ ਰਾਜਗੁਰੂ ਨੂੰ "ਸ਼ਹੀਦ ਦਿਵਸ" ਤੇ ਸ਼ਰਧਾਂਜਲੀ ਦੇਣ ਅਤੇ ਉਨ੍ਹਾਂ ਨੂੰ ਯਾਦ ਕਰਨ ਲਈ 23 ਮਾਰਚ, 2021 ਨੂੰ ਵਾਇਸਰੀਗਲ ਲਾਜ ਦੇ ਕਨਵੈਨਸ਼ਨ ਹਾਲ ਵਿਚ ਇਕ ਪ੍ਰੋਗਰਾਮ ਆਯੋਜਿਤ ਕੀਤਾ। ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਰਮੇਸ਼ ਪੋਖਰਿਯਾਲ 'ਨਿਸ਼ੰਕ' ਨੇ ਮੁੱਖ ਮਹਿਮਾਨ ਵਜੋਂ ਵਰਚੁਅਲ ਤੌਰ ਤੇ ਇਸ ਸਮਾਗਮ ਵਿੱਚ ਹਿੱਸਾ ਲਿਆ ਜਦਕਿ ਦਿੱਲੀ ਯੂਨੀਵਰਸਿਟੀ ਦੇ ਵਾਇਸ ਚਾਂਸਲਰ ਪ੍ਰੋ. ਪੀ ਸੀ ਜੋਸ਼ੀ ਨੇ ਸਮਾਰੋਹ ਦੀ ਪ੍ਰਧਾਨਗੀ ਕੀਤੀ। ਇਸ ਮੌਕੇ ਕੇਂਦਰੀ ਸਿੱਖਿਆ ਮੰਤਰੀ ਵਲੋਂ ਵਰਚੁਅਲ ਤੌਰ ਤੇ ਸ਼ਹੀਦ ਭਗਤ ਸਿੰਘ ਸਮਾਰਕ ਦਾ ਉਦਘਾਟਨ ਕੀਤਾ ਗਿਆ। ਰਾਸ਼ਟਰੀ ਨਾਇਕਾਂ ਵਲੋਂ ਦਿੱਤੇ ਗਏ ਬਲਿਦਾਨਾਂ ਨੂੰ ਮਾਣ ਦੇਣ ਅਤੇ ਨੈਤਿਕ ਕਦਰਾਂ ਕੀਮਤਾਂ ਨਾਲ ਭਰਪੂਰ ਉਨ੍ਹਾਂ ਦੇ ਜੀਵਨ ਅਤੇ ਸਮਿਆਂ ਤੋਂ ਪ੍ਰੇਰਣਾ ਦਾ ਸਬਕ ਲੈਣ ਲਈ ਭਾਰਤ ਸਰਕਾਰ ਨੇ 23 ਮਾਰਚ ਨੂੰ "ਸ਼ਹੀਦ ਦਿਵਸ" ਮਨਾਉਣ ਦਾ ਐਲਾਨ ਕੀਤਾ। ਇਤਿਹਾਸ ਵਿਚ ਮਨੁੱਖਤਾ ਅਤੇ ਅਜਿਹੇ ਸਮਾਗਮਾਂ ਨੂੰ ਯਾਦ ਕਰਨਾ ਸਾਡੇ ਆਪਣੇ ਪੂਰਵਜਾਂ ਵਲੋਂ ਉਸ ਸੁਤੰਤਰਤਾ ਲਈ ਚੁਕਾਈ ਗਈ ਕੀਮਤ ਚੇਤੇ ਕਰਵਾਉਂਦੀ ਹੈ ਜਿਸ ਦਾ ਅੱਜ ਅਸੀਂ ਆਨੰਦ ਮਾਣ ਰਹੇ ਹਾਂ। ਇਸ ਦੀ ਕੀਮਤ ਨੂੰ ਸਮਝਣ ਨਾਲ ਹੀ ਅਸੀਂ ਆਪਣੇ ਲੋਕਾਂ ਵਿਚ ਸੁਤੰਤਰਤਾ ਦੀ ਲੋਅ ਨੂੰ ਜਿਊਂਦਾ ਰੱਖ ਸਕਦੇ ਹਾਂ।
ਦਿੱਲੀ ਯੂਨੀਵਰਸਿਟੀ ਦੇ 97 ਵੇਂ ਕਨਵੋਕੇਸ਼ਨ ਸਮਾਰੋਹ ਦੇ ਮੌਕੇ ਤੇ ਸ਼੍ਰੀ ਪੋਖਰਿਯਾਲ ਨੇ ਅਜਿਹੇ ਸਮਾਗਮ ਆਯੋਜਿਤ ਕਰਨ ਦੀ ਜ਼ਰੂਰਤ ਤੇ ਜ਼ੋਰ ਦਿੱਤਾ ਜੋ ਸਾਡੇ ਅੱਜ ਦੇ ਨੌਜਵਾਨਾਂ ਵਿੱਚ ਪ੍ਰੇਰਣਾ ਅਤੇ ਮਾਣ ਦੀ ਭਾਵਨਾ ਪੈਦਾ ਕਰ ਸਕਣ ਤਾਕਿ ਆਪਣੇ ਰਾਸ਼ਟਰੀ ਨਾਇਕਾਂ ਦੀਆਂ ਨੈਤਿਕ ਕਦਰਾਂ ਕੀਮਤਾਂ ਨੂੰ ਆਪਣੇ ਅੰਦਰ ਸੰਜੋ ਸਕੀਏ, ਜਿਨ੍ਹਾਂ ਨਾਲ ਵਾਸਤਵ ਵਿਚ ਇਕ ਸੁਤੰਤਰ ਭਾਰਤ ਬਣ ਸਕੇ।
ਕੇਂਦਰੀ ਸਿਖਿਆ ਮੰਤਰੀ ਵਲੋਂ ਭਗਤ ਸਿੰਘ ਸਮਾਰਕ ਵਿਚ ਸੁਤੰਤਰਤਾ ਸੈਨਾਨੀਆਂ ਬਾਰੇ ਪੁਸਤਕਾਂ ਦੀ ਮੌਜੂਦਾ ਕੁਲੈਕਸ਼ਨ ਨੂੰ “ਸ਼ਹੀਦ ਸਮ੍ਰਿਤੀ ਪੁਸਤਕਾਲਯ” ਵਿਚ ਤਬਦੀਲ ਕਰਨ ਦਾ ਐਲਾਨ ਕੀਤਾ ਗਿਆ। ਦਿੱਲੀ ਯੂਨੀਵਰਸਿਟੀ ਦੇ ਵਿਦਿਆਰਥੀਆਂ ਅਤੇ ਸੰਗੀਤ ਦੇ ਅਧਿਆਪਕਾਂ ਵਲੋਂ ਦੇਸ਼ ਭਗਤੀ ਦੇ ਗੀਤਾਂ ਨਾਲ ਸ਼ਹੀਦ ਭਗਤ ਸਿੰਘ ਅਤੇ ਉਨ੍ਹਾਂ ਦੇ ਸਾਥੀਆਂ ਨੂੰ ਸ਼ਰਧਾਂਜਲੀ ਭੇਟ ਕੀਤੀ ਗਈ। ਯੂਨੀਵਰਸਿਟੀ ਦੀ ਵਾਇਸਰੀਗਲ ਲਾਜ ਦੇ ਤਹਿਖਾਨੇ ਵਿਚ ਸਥਿਤ ਚੈਂਬਰ ਵਿਚ ਸ਼ਹੀਦ ਭਗਤ ਸਿੰਘ ਨੂੰ ਸ਼ਰਧਾਂਜਲੀ ਅਰਪਿਤ ਕੀਤੀ ਗਈ ਜਿੱਥੇ ਉਨ੍ਹਾਂ ਨੂੰ ਕੈਦ ਵਿੱਚ ਰਖਿਆ ਗਿਆ ਸੀ।
ਯੂਨੀਵਰਸਿਟੀ ਨੇ ਸਾਰੇ ਕਾਲਜਾਂ ਵਿੱਚ ਕਵਿਤਾ, ਗੀਤਾਂ, ਸਲੋਗਨਾਂ ਅਤੇ ਨਿਬੰਧ ਲੇਖਣ ਦੇ ਵੱਖ-ਵੱਖ ਮੁਕਾਬਲੇ ਆਯੋਜਿਤ ਕੀਤੇ। ਇਨ੍ਹਾਂ ਮੁਕਾਬਲਿਆਂ ਦੇ ਵਿਸ਼ੇ ਸ਼ਹੀਦ ਦਿਵਸ ਨਾਲ ਸਬੰਧਤ ਸਨ। ਪੁਰਸਕਾਰ ਜੇਤੂ ਵਿਦਿਆਰਥੀਆਂ ਨੂੰ ਦਿੱਲੀ ਯੂਨੀਵਰਸਿਟੀ ਦੇ ਵਾਇਸ ਚਾਂਸਲਰ ਪ੍ਰੋ. ਪੀ ਸੀ ਜੋਸ਼ੀ ਵਲੋਂ ਸਨਮਾਨਿਤ ਕੀਤਾ ਗਿਆ। ਬਾਅਦ ਵਿਚ ਪੁਰਸਕਾਰ ਜੇਤੂ ਵਿਦਿਆਰਥੀਆਂ ਨੇ ਮਹਿਮਾਨਾਂ ਸਾਹਮਣੇ ਆਪਣੀ ਪ੍ਰਤਿਭਾ ਦਾ ਪ੍ਰਦਰਸ਼ਨ ਵੀ ਕੀਤਾ। ਦਿੱਲੀ ਯੂਨੀਵਰਸਿਟੀ ਦੇ ਵਾਇਸ ਚਾਂਸਲਰ ਨੇ ਐਲਾਨ ਕੀਤਾ ਕਿ ਭਗਤ ਸਿੰਘ ਸਮਾਰਕ ਸੁਤੰਤਰਤਾ ਅਤੇ ਬਲਿਦਾਨ ਦੀਆਂ ਕਦਰਾਂ ਕੀਮਤਾਂ ਨੂੰ ਆਤਮਸਾਤ ਕਰਨ ਲਈ ਵਿਦਿਆਰਥੀਆਂ ਅਤੇ ਯੂਨੀਵਰਸਿਟੀ ਦੇ ਭਾਈਚਾਰੇ ਲਈ ਖੁਲ੍ਹਾ ਰਹੇਗਾ।
-----------------------------------------------------
ਐਮਸੀ ਕੇਪੀ ਏਕੇ
(Visitor Counter : 70
ਸੰਘ ਲੋਕ ਸੇਵਾ ਕਮਿਸ਼ਨ 
ਸਾਂਝੀ ਰੱਖਿਆ ਸੇਵਾ ਪ੍ਰੀਖਿਆ , 2019 - ਅੰਤਿਮ ਨਤੀਜਿਆਂ ਦਾ ਐਲਾਨ
ਨਿਮਨਲਿਖਤ ਸੂਚੀਆਂ ਯੋਗਤਾ ਕ੍ਰਮ ਵਿੱਚ ਉਨ੍ਹਾਂ 196  ਉਮੀਦਵਾਰਾਂ ਦੀਆਂ ਹਨ ਜਿਨ੍ਹਾਂ ਨੇ ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ ਦੁਆਰਾ ਸਤੰਬਰ 2019 ਵਿੱਚ ਕਰਵਾਈ ਗਈ ਸਾਂਝੀ ਰੱਖਿਆ ਸੇਵਾ ਪ੍ਰੀਖਿਆ , 2019 ਅਤੇ ਰੱਖਿਆ ਮੰਤਰਾਲੇ ਦੇ ਸੇਵਾ ਚੋਣ ਬੋਰਡ ਦੁਆਰਾ ਲਈਆਂ ਐੱਸਐੱਸਬੀ ਇੰਟਰਵਿਊ ਦੇ ਨਤੀਜੇ ਦੇ ਅਧਾਰ 'ਤੇ ਇੰਡੀਅਨ ਮਿਲਟਰੀ ਅਕੈਡਮੀ, ਦੇਹਰਾਦੂਨ ਦਾ 149ਵਾਂ  ਕੋਰਸ; ਇੰਡੀਅਨ ਨੇਵਲ ਅਕੈਡਮੀ, ਏਜ਼ੀਮਾਲਾ, ਕੇਰਲ ਅਤੇ ਏਅਰ ਫੋਰਸ ਅਕੈਡਮੀ, ਹੈਦਰਾਬਾਦ  ਟ੍ਰੇਨਿੰਗ ਕੋਰਸ ਭਾਵ 208 / ਐਫ  ਕੋਰਸ ਵਿੱਚ ਦਾਖਲੇ ਲਈ ਯੋਗਤਾ ਪੂਰੀ ਕੀਤੀ ਹੈ।
ਵੱਖੋ-ਵੱਖਰੇ ਪਾਠਕ੍ਰਮਾਂ ਦੀਆਂ ਤਿੰਨ ਸੂਚੀਆਂ ਵਿੱਚ ਕੁਝ ਸਮਾਨ ਉਮੀਦਵਾਰ ਵੀ ਹਨ। ਸਰਕਾਰ ਦੁਆਰਾ ਇੰਡੀਅਨ ਮਿਲਟਰੀ ਅਕੈਡਮੀ ਲਈ ਖਾਲੀ ਪਈਆਂ ਅਸਾਮੀਆਂ ਦੀ ਗਿਣਤੀ 100 ਹੈ [ਜਿਸ ਵਿੱਚ ਐਨਸੀਸੀ ਵਿੱਚ 'ਸੀ' ਸਰਟੀਫਿਕੇਟ ਧਾਰਕਾਂ  ਲਈ 13 ਖਾਲੀ ਅਸਾਮੀਆਂ ਹਨ], ਇੰਡੀਅਨ ਨੇਵਲ ਅਕੈਡਮੀ, ਏਜ਼ੀਮਾਲਾ, ਕੇਰਲ ਕਾਰਜਕਾਰੀ  ਲਈ 45 [ਸਮੇਤ ਐਨਸੀਸੀ ਵਿੱਚ 'ਸੀ ਸਰਟੀਫਿਕੇਟ ਧਾਰਕਾਂ'  ਲਈ 06 ਅਸਾਮੀਆਂ ਰਾਖਵੀਆਂ ਹਨ] ਅਤੇ 32 ਏਅਰ ਫੋਰਸ ਅਕੈਡਮੀ, ਹੈਦਰਾਬਾਦ [ਜਿਸ ਵਿੱਚ ਐਨਸੀਸੀ ਵਿੱਚ 'ਸੀ' ਸਰਟੀਫਿਕੇਟ ਧਾਰਕਾਂ  ਲਈ 03 ਖਾਲੀ ਅਸਾਮੀਆਂ ਹਨ] ਹਨ।
ਕਮਿਸ਼ਨ ਨੇ ਇੰਡੀਅਨ ਮਿਲਟਰੀ ਅਕੈਡਮੀ,ਇੰਡੀਅਨ ਨੇਵਲ ਅਕੈਡਮੀ ਅਤੇ ਏਅਰ ਫੋਰਸ ਅਕੈਡਮੀ ਵਿੱਚ ਦਾਖਲੇ ਲਈ ਕ੍ਰਮਵਾਰ 2699, 1592 ਅਤੇ 0611 ਉਮੀਦਵਾਰਾਂ ਨੂੰ ਲਿਖਤੀ ਟੈਸਟ ਦੇ ਯੋਗ ਵਜੋਂ ਸਿਫਾਰਸ਼ ਕੀਤੀ ਗਈ ਸੀ। ਆਖ਼ਰੀ ਕੁਆਲੀਫਾਈ ਕਰਨ ਵਾਲੇ ਉਮੀਦਵਾਰ ਉਹ ਹਨ ਜੋ ਆਰਮੀ ਹੈੱਡਕੁਆਰਟਰ ਦੁਆਰਾ ਕਰਵਾਏ ਗਏ ਐੱਸਐੱਸਬੀ ਟੈਸਟ ਦੇ ਅਧਾਰ ਤੇ ਕੁਆਲੀਫਾਈ ਹੋਏ ਹਨ। ਇਨ੍ਹਾਂ ਸੂਚੀਆਂ ਨੂੰ ਤਿਆਰ ਕਰਦੇ ਸਮੇਂ ਸਿਹਤ ਜਾਂਚ ਦੇ ਨਤੀਜਿਆਂ ਨੂੰ ਧਿਆਨ ਵਿੱਚ ਨਹੀਂ ਰੱਖਿਆ ਗਿਆ। ਇਨ੍ਹਾਂ ਉਮੀਦਵਾਰਾਂ ਦੀ ਜਨਮ ਮਿਤੀ ਅਤੇ ਵਿੱਦਿਅਕ ਯੋਗਤਾਵਾਂ ਦੀ ਫੌਜ ਦੇ ਮੁੱਖ ਦਫਤਰ ਦੁਆਰਾ ਅਜੇ ਪੜਤਾਲ ਕੀਤੀ ਜਾ ਰਹੀ ਹੈ। ਇਸ ਲਈ ਸਾਰੇ ਉਮੀਦਵਾਰਾਂ ਦੀ ਉਮੀਦਵਾਰੀ ਆਰਜ਼ੀ ਹੈ। ਉਮੀਦਵਾਰਾਂ ਨੂੰ ਬੇਨਤੀ ਕੀਤੀ ਜਾਂਦੀ ਹੈ ਕਿ ਉਹ ਆਪਣੀ ਜਨਮ ਮਿਤੀ / ਵਿੱਦਿਅਕ ਯੋਗਤਾ ਆਦਿ ਦੇ ਸੰਬੰਧ ਵਿੱਚ ਆਪਣੇ ਦਾਅਵੇ ਦੇ ਸਮਰਥਨ ਵਿੱਚ ਉਨ੍ਹਾਂ ਦੇ ਪ੍ਰਮਾਣ ਪੱਤਰ ਦੀ ਅਸਲ ਕਾਪੀ ਦੇ ਨਾਲ ਉਨ੍ਹਾਂ ਦੀ ਤਸਦੀਕ ਕੀਤੀ ਫੋਟੋਕਾਪੀ ਆਪਣੇ ਪਹਿਲੀ ਵਿਕਲਪ ਦੇ ਅਨੁਸਾਰ ਆਰਮੀ ਹੈੱਡਕੁਆਰਟਰ / ਨੌ ਸੈਨਾ ਹੈਡਕੁਆਰਟਰ / ਹਵਾਈ ਸੈਨਾ ਹੈੱਡਕੁਆਰਟਰ ਨੂੰ ਭੇਜੋ।
ਪਤੇ ਵਿੱਚ ਕੋਈ ਤਬਦੀਲੀ ਹੋਣ ਦੀ ਸਥਿਤੀ ਵਿੱਚ ਉਮੀਦਵਾਰਾਂ ਨੂੰ ਤੁਰੰਤ ਸੂਚਨਾ ਫ਼ੌਜ ਹੈਡਕੁਆਰਟਰ / ਨੌ ਸੈਨਾ ਹੈੱਡਕੁਆਰਟਰ / ਹਵਾਈ ਸੈਨਾ ਹੈੱਡਕੁਆਰਟਰ ਨੂੰ ਭੇਜਣ ਦੀ ਸਲਾਹ ਦਿੱਤੀ ਜਾਂਦੀ ਹੈ। ਇਹ ਨਤੀਜੇ ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ ਦੀ ਵੈੱਬਸਾਈਟ http://www.upsc.gov.in 'ਤੇ ਵੀ ਉਪਲੱਬਧ ਹੋਣਗੇ। ਹਾਲਾਂਕਿ, ਉਮੀਦਵਾਰਾਂ ਦੇ ਅੰਕ ਅਧਿਕਾਰੀ ਟ੍ਰੇਨਿੰਗ ਅਕੈਡਮੀ  ਲਈ ਸਾਂਝੀ ਰੱਖਿਆ ਸੇਵਾ ਪ੍ਰੀਖਿਆ , 2019 ਦੇ ਅੰਤਿਮ ਨਤੀਜੇ ਦੇ ਐਲਾਨ ਤੋਂ ਬਾਅਦ ਕਮਿਸ਼ਨ ਦੀ ਵੈੱਬਸਾਈਟ 'ਤੇ ਉਪਲਬਧ ਹੋਣਗੇ। ਕਿਸੇ ਵੀ ਵਾਧੂ ਜਾਣਕਾਰੀ ਲਈ, ਉਮੀਦਵਾਰ ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ ਦੇ ਦਫ਼ਤਰ ਦੇ ਗੇਟ 'ਸੀ' ਨੇੜੇ ਸਥਿਤ ਸੁਵਿਧਾ ਕਾਊਂਟਰ 'ਤੇ ਸਵੇਰੇ 10:00 ਵਜੇ ਤੋਂ 17:00 ਵਜੇ ਦਰਮਿਆਨ ਵਿਅਕਤੀਗਤ ਤੌਰ 'ਤੇ ਜਾਂ ਟੈਲੀਫੋਨ ਨੰਬਰ 011-23385271 / 011-23381125 / 011-23098543 'ਤੇ ਸੰਪਰਕ ਕਰ ਸਕਦਾ ਹੈ।
ਅੰਤਿਮ ਨਤੀਜੇ ਲਈ ਇੱਥੇ ਕਲਿੱਕ ਕਰੋ:
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਅਧਿਐਨ ’ਚ ਲੱਭੇ ‘ਪਿੱਠ ਦੇ ਹੇਠਾਂ ਪੁਰਾਣੇ ਦਰਦ’ ਲਈ ਯੋਗਾ ਦੇ ਫ਼ਾਇਦੇ
ਹੁਣ ਤੱਕ ਜ਼ਿਆਦਾਤਰ ਯੋਗਾ–ਆਧਾਰਤ ਅਧਿਐਨ ਮਰੀਜ਼ ਦੇ ਅਨੁਭਵ ਤੇ ਦਰਦ ਉੱਤੇ ਹੀ ਨਿਰਭਰ ਰਹੇ ਹਨ ਅਤੇ ਅਯੋਗਤਾ ਦੀ ਦਰਜਾਬੰਦੀ ਨੂੰ ਹੀ ਸਿਹਤਯਾਬੀ ਤੇ ਬਿਹਤਰ ਜੀਵਨ ਮਿਆਰ ਦਾ ਇੱਕ ਸੂਚਕ ਮੰਨਦੇ ਰਹੇ ਹਨ। ਜਿਹੜੇ ਖੋਜਕਾਰ ਦਰਦ, ਦਰਦ ਦੀ ਸਹਿਣਸ਼ੀਲਤਾ ਅਤੇ ਸਰੀਰਕ ਲਚਕਤਾ ਨੂੰ ਨਾਪਿਆ, ਉਨ੍ਹਾਂ ਪਾਇਆ ਕਿ ਯੋਗਾ ਨਾਲ ਦਰਦ ਵਿੱਚ ਰਾਹਤ ਮਿਲਦੀ ਹੈ, ਦਰਦ ਸਹਿਣ ਦੀ ਸ਼ਕਤੀ ਵਿੱਚ ਵਾਧਾ ਹੁੰਦਾ ਹੈ ਅਤੇ ਪਿੱਠ ਦੇ ਹੇਠਲਾਂ ਪੁਰਾਣੇ ਦਰਦ ਦੇ ਮਰੀਜ਼ਾਂ ਦੀ ਲਚਕਤਾ ਵਿੱਚ ਸੁਧਾਰ ਹੁੰਦਾ ਹੈ।
ਨਵੀਂ ਦਿੱਲੀ ਸਥਿਤ ‘ਆਲ ਇੰਡੀਆ ਇੰਸਟੀਚਿਊਟ ਆੱਵ੍ ਮੈਡੀਕਲ ਸਾਇੰਸਜ਼’  ਦੇ ਫ਼ਿਜ਼ੀਓਲੌਜੀ ਵਿਭਾਗ ਦੇ ਐਡੀਸ਼ਨਲ ਪ੍ਰੋਫ਼ੈਸਰ ਡਾ. ਰੇਨੂੰ ਭਾਟੀਆ ਨੇ ਡਾ. ਰਾਜਕੁਮਾਰ ਯਾਦਵ , ਡਾ. ਸ੍ਰੀ ਕੁਮਾਰ ਵੀ  ਨਾਲ ਮਿਲ ਕੇ ਪਿੱਠ ਦੇ ਹੇਠਾਂ ਪੁਰਾਣੇ ਦਰਦ  ਉੱਤੇ ਯੋਗਾ ਦੇ ਅਸਰ ਨੂੰ ਨਾਪਣ ਲਈ ਖੋਜ ਕੀਤੀ।
ਇਸ ਰੋਗ ਦੇ ਤਿੰਨ ਸਾਲਾਂ ਦੇ ਇਤਿਹਾਸ ਵਾਲੇ 50 ਸਾਲ ਦੀ ਉਮਰ ਦੇ ‘ਪੱਠ ਦੇ ਹੇਠਾਂ ਪੁਰਾਣੇ ਦਰਦ’  ਦੇ 100 ਮਰੀਜ਼ਾਂ ਉੱਤੇ ਇਹ ਅਧਿਐਨ ਕੀਤਾ ਗਿਆ। ਚਾਰ ਹਫ਼ਤਿਆਂ ਦੇ ਪ੍ਰਣਾਲੀਬੱਧ ਯੋਗਿਕ ਦਖ਼ਲ ਤੋਂ ਬਾਅਦ, ਮਾਤਰਾਤਮਕ ਸੈਂਸਰੀ ਟੈਸਟਿੰਗ  ਨੇ ਠੰਢੇ ਦਰਦ ਅਤੇ ਠੰਢੇ ਦਰਦ ਦੀ ਸਹਿਣਸ਼ੀਲਤਾ ਦੀਆਂ ਸੀਮਾਵਾਂ ਵਿੱਚ ਵਾਧਾ ਦਰਸਾਇਆ। ਮਰੀਜ਼ਾਂ ਵਿੱਚ ਮਰੀਜ਼ਾਂ ਵਿੱਚ ਕੌਰਟੀਕੋਮੋਟਰ ਉਤੇਜਨਾ ਤੇ ਲਚਕਤਾ ਵਿੱਚ ਵਰਨਣਯੋਗ ਸੁਧਾਰ ਹੋਇਆ।
ਉਨ੍ਹਾਂ ਦਰਦ , ਸੈਂਸਰੀ ਪਰਸੈਪਸ਼ਨ  ਅਤੇ ਕੌਰਟੀਕਲ ਉਤੇਜਨਾ ਮਾਪਦੰਡ  ਲਈ ਜਿਹੇ ਬਾਹਰਮੁਖੀ ਉਪਾਅ ਦਰਜ ਕੀਤੇ। ਉਨ੍ਹਾਂ ਬੇਸਲਾਈਨ ’ਚ ਤੰਦਰੁਸਤ ਕੰਟਰੋਲਜ਼ ਦੇ ਮੁਕਾਬਲੇ CLBP ਦੇ ਮਰੀਜ਼ਾਂ ਵਿੱਚ ਸਾਰੇ ਮਾਪਦੰਡਾਂ ਵਿਚਕਾਰ ਚੋਖੀਆਂ ਤਬਦੀਲੀਆਂ ਪਾਈਆਂ। ਯੋਗਾ ਤੋਂ ਬਾਅਦ ਸਾਰੇ ਮਾਪਦੰਡਾਂ ਵਿੱਚ ਵਰਨਣਯੋਗ ਸੁਧਾਰ ਪਾਇਆ ਗਿਆ।
ਭਾਰਤ ਸਰਕਾਰ ਦੇ ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ ਦੀ ਵਿੱਤੀ ਸਹਾਇਤਾ–ਪ੍ਰਾਪਤ ‘ਸਾਇੰਸ ਐਂਡ ਐਂਡ ਟੈਕਨੋਲੋਜੀ ਆੱਵ੍ ਯੋਗਾ ਐਂਡ ਮੈਡੀਟੇਸ਼ਨ’  ਦੀ ਮਦਦ ਨਾਲ ਕੀਤੀ ਗਈ ਇਹ ਖੋਜ ਪਿੱਛੇ ਜਿਹੇ ‘ਜਰਨਲ ਆੱਵ੍ ਮੈਡੀਕਲ ਸਾਇੰਸ ਐਡ ਕਲੀਨਿਕਲ ਰਿਸਰਚ’ ਵਿੱਚ ਪ੍ਰਕਾਸ਼ਿਤ ਕੀਤੀ ਗਈ ਹੈ।
ਦਰਦ ਅਤੇ ਕੌਰਟੀਕੋਮੋਟਰ ਉਤੇਜਨਾ ਦੇ ਮੁੱਲਾਂਕਣ ਦੇ ਮਾਪਦੰਡ ਯੋਗਾ ਲਈ ਵਿਗਿਆਨਕ ਪ੍ਰਮਾਣ ਨਾਲ ਮਜ਼ਬੂਤ ਆਧਾਰ ਸਥਾਪਤ ਕਰਨ ਵਿੱਚ ਮਦਦ ਕਰਨਗੇ; ਜਿਸ ਰਾਹੀਂ ਪੈਥੌਲੋਜੀ ਉੱਤੇ ਨਿਰਭਰ ਕਰਦਿਆਂ ਸਟੈਂਡਰਡ ਥੈਰਾਪੀ ਦੇ ਨਾਲ ਜਾਂ ਇਸ ਤੋਂ ਬਿਨਾ ਪਿੱਠ ਦੇ ਹੇਠਾਂ ਪੁਰਾਣੇ ਦਰਦ ਲਈ ਯੋਗਾ ਨੂੰ ‘ਥੈਰਾਪਿਊਟਿਕ ਇੰਟਰਵੈਂਸ਼ਨ’  ਵਜੋਂ ਨਿਰਧਾਰਤ ਕੀਤਾ ਜਾ ਸਕੇ। ਇਨ੍ਹਾਂ ਮਾਪਦੰਡਾਂ ਦੀ ਵਰਤੋਂ ਸਿਹਤਯਾਬੀ ਦੇ ਗੇੜ ਦੌਰਾਨ ਮਰੀਜ਼ਾਂ ਦੇ ਪੂਰਵ–ਅਨੁਮਾਨ ਤੇ ਬਾਅਦ ਦੀ ਪੈਰਾਵਾਈ ਲਈ ਕੀਤੀ ਜਾ ਸਕਦੀ ਹੈ।
ਇਸ ਟੀਮ ਨੇ ਨਵੀਂ ਦਿੱਲੀ ਸਥਿਤ ਏਮਸ ਦੀ ‘ਪੇਨ ਰਿਸਰਚ ਐਂਡ ਟੀਐੱਮਐੱਸ ਲੈਬੋਰੇਟਰੀ’ ’ਚ CLBP ਦੇ ਰੋਗੀਆਂ ਅਤੇ ਫ਼ਾਈਬ੍ਰੋਮਾਇਲਜੀਆ ਦੇ ਰੋਗੀਆਂ ਲਈ ਯੋਗਾ ਪ੍ਰੋਟੋਕੋਲ ਵੀ ਵਿਕਸਤ ਕੀਤਾ।
ਪਿੱਠ ਦੇ ਹੇਠਾਂ ਪੁਰਾਣੇ ਦਰਦ ਵਾਲੇ ਮਰੀਜ਼ਾਂ ’ਚ ਆਮ ਇਲਾਜ ਦੇ ਮੁਕਾਬਲੇ 4 ਹਫ਼ਤਿਆਂ ਦੇ ਯੋਗਾ ਦਖ਼ਲ ਨਾਲ ਦਰਦ ਦੀ ਹਾਲਤ ਅਤੇ ਦਰਦ ਨਾਲ ਸਬੰਧਤ ਕਾਰਜਾਤਮਕ ਅਯੋਗਤਾ ਵਿੱਚ ਸੁਧਾਰ ਦਰਜ ਕੀਤਾ ਗਿਆ, ਰੀੜ੍ਹ ਦੀ ਹੱਡੀ ਵਿੱਚ ਲਚਕਤਾ ਅਤੇ ਕੌਰਟੀਕੋਮੋਟਰ ਉਤੇਜਨਾ ਵਿੱਚ ਚੋਖਾ ਵਾਧਾ ਹੋਇਆ।
ਇਹ ਅਧਿਐਨ ਸੁਝਾਉਂਦਾ ਹੈ ਕਿ ਲੰਮੇ ਸਮੇਂ ’ਚ ਯੋਗਾ ਘਰ ਵਿੱਚ ਕੀਤਾ ਜਾ ਸਕਦਾ ਹੈ ਅਤੇ ਇਹ ਬਿਨਾ ਕਿਸੇ ਖ਼ਰਚ ਦੇ ਥੈਰਾਪਿਊਟਿਕ ਦਖ਼ਲ ਹੈ। ਇਸ ਨਾਲ ਨਾ ਸਿਰਫ਼ ਦਰਦ ਵਿੱਚ ਰਾਹਤ ਮਿਲਦੀ ਹੈ, ਸਗੋਂ ਸਮੁੱਚੇ ਜੀਵਨ ਮਿਆਰ ਵਿੱਚ ਵੀ ਸੁਧਾਰ ਹੁੰਦਾ ਹੈ ਅਤੇ ਹੋਰ ਸਿਹਤ ਲਾਭ ਵੀ ਹੁੰਦੇ ਹਨ।
ਡਾ. ਰੇਨੂੰ ਭਾਟੀਆ
ਪ੍ਰਕਾਸ਼ਨ ਲਿੰਕ: https://dx.doi.org/10.18535/jmscr/v9i3.30
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਹੈਦਰਾਬਾਦ ਵਿੱਚ ਭਾਰਤ ਬਾਇਓਟੈੱਕ ਸੁਵਿਧਾ ਦਾ ਦੌਰਾ ਕੀਤਾ
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨੇ ਕੋਵਿਡ ਦੇ ਲਈ ਵੈਕਸੀਨ ਵਿਕਾਸ ਅਤੇ ਨਿਰਮਾਣ ਪ੍ਰਕਿਰਿਆ ਦੀ ਵਿਅਕਤੀਗਤ ਤੌਰ 'ਤੇ ਸਮੀਖਿਆ ਕਰਨ ਦੇ ਲਈ ਆਪਣੀ ਤਿੰਨ ਨਗਰਾਂ ਦੀ ਯਾਤਰਾ ਦੇ ਹਿੱਸੇ ਵਜੋਂ ਹੈਦਰਾਬਾਦ ਵਿੱਚ ਭਾਰਤ ਬਾਇਓਟੈੱਕ ਸੁਵਿਧਾ ਦਾ ਦੌਰਾ ਕੀਤਾ।
ਸ਼੍ਰੀ ਮੋਦੀ ਨੇ ਆਪਣੇ ਟਵੀਟ ਵਿੱਚ ਕਿਹਾ, “ਹੈਦਰਾਬਾਦ ਵਿੱਚ ਭਾਰਤ ਬਾਇਓਟੈੱਕ ਸੁਵਿਧਾ ਵਿੱਚ, ਸਵਦੇਸ਼ੀ ਕੋਵਿਡ-19 ਵੈਕਸੀਨ ਦੀ ਤਿਆਰੀ ਬਾਰੇ ਜਾਣਕਾਰੀ ਦਿੱਤੀ ਗਈ। ਹੁਣ ਤੱਕ ਦੇ ਟ੍ਰਾਇਲਾਂ ਵਿੱਚ ਹੋਈ ਪ੍ਰਗਤੀ ਲਈ ਵਿਗਿਆਨੀਆਂ ਨੂੰ ਵਧਾਈ ਦਿੱਤੀ। ਉਨ੍ਹਾਂ ਦੀ ਟੀਮ ਤੇਜ਼ ਪ੍ਰਗਤੀ ਲਈ ਆਈਸੀਐੱਮਆਰ ਦੇ ਨਾਲ ਮਿਲ ਕੇ ਕੰਮ ਕਰ ਰਹੀ ਹੈ।”
ਪ੍ਰਧਾਨ ਮੰਤਰੀ ਨੇ ਅੱਜ ਸਵੇਰੇ ਅਹਿਮਦਾਬਾਦ ਦੇ ਜ਼ਾਇਡਸ ਬਾਇਓਟੈੱਕ ਪਾਰਕ ਦਾ ਦੌਰਾ ਕੀਤਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸਾਬਕਾ ਕੇਂਦਰੀ ਮੰਤਰੀ ਅਤੇ ਉੱਘੇ ਵਕੀਲ ਸ਼੍ਰੀ ਸ਼ਾਂਤੀ ਭੂਸ਼ਣ ਦੇ ਅਕਾਲ ਚਲਾਣੇ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਬਕਾ ਕੇਂਦਰੀ ਮੰਤਰੀ ਅਤੇ ਉੱਘੇ ਵਕੀਲ ਸ਼੍ਰੀ ਸ਼ਾਂਤੀ ਭੂਸ਼ਣ ਦੇ ਅਕਾਲ ਚਲਾਣੇ ‘ਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਸ਼੍ਰੀ ਸ਼ਾਂਤੀ ਭੂਸ਼ਣ ਜੀ ਨੂੰ ਕਾਨੂੰਨੀ ਖੇਤਰ ਵਿੱਚ ਉਨ੍ਹਾਂ ਦੇ ਯੋਗਦਾਨ ਅਤੇ ਵੰਚਿਤਾਂ ਲਈ ਬੋਲਣ ਦੇ ਜਨੂਨ ਲਈ ਯਾਦ ਕੀਤਾ ਜਾਵੇਗਾ। ਉਨ੍ਹਾਂ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਉਨ੍ਹਾਂ ਦੇ ਪਰਿਵਾਰ ਪ੍ਰਤੀ ਸੰਵੇਦਨਾਵਾਂ। ਓਮ ਸ਼ਾਂਤੀ।"
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੇਸ਼ਵਿਆਪੀ ਕੋਵਿਡ ਟੀਕਾਕਰਣ ਦੇ ਤਹਿਤ ਹੁਣ ਤੱਕ 196.32 ਕਰੋੜ ਤੋਂ ਵੱਧ ਟੀਕੇ ਲਗਾਏ ਜਾ ਚੁੱਕੇ ਹਨ
12-14 ਉਮਰ ਵਰਗ ਵਿੱਚ 3.58 ਕਰੋੜ ਤੋਂ ਵੱਧ ਖੁਰਾਕਾਂ ਲਗਾਈਆਂ ਗਈਆਂ
ਭਾਰਤ ਵਿੱਚ ਕੋਰੋਨਾ ਦੇ ਐਕਟਿਵ ਕੇਸ 79,313ਹਨ
ਪਿਛਲੇ 24 ਘੰਟਿਆਂ ਵਿੱਚ 9,923 ਨਵੇਂ ਕੇਸ ਸਾਹਮਣੇ ਆਏ
ਵਰਤਮਾਨ ਰਿਕਵਰੀ ਦਰ 98.61%
ਸਪਤਾਹਿਕ ਐਕਟਿਵ ਕੇਸਾਂ ਦੀ ਦਰ 2.67%ਹੈ
ਭਾਰਤ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ਼ ਅੱਜ ਸਵੇਰੇ 7 ਵਜੇ ਤੱਕ ਦੀ ਅੰਤਿਮ ਰਿਪੋਰਟ ਦੇ ਅਨੁਸਾਰ 196.32 ਕਰੋੜ  ਤੋਂ ਵੱਧ ਹੋ ਗਈ। ਇਸ ਉਪਲਬਧੀ ਨੂੰ 2,53,58,263 ਟੀਕਾਕਰਣ ਸੈਸ਼ਨਾਂ ਦੇ ਜ਼ਰੀਏ ਪ੍ਰਾਪਤ ਕੀਤਾ ਗਿਆ ਹੈ।
12-14 ਉਮਰ ਵਰਗ ਦੇ ਲਈ ਕੋਵਿਡ-19 ਟੀਕਾਕਰਣ 16 ਮਾਰਚ, 2022 ਨੂੰ ਸ਼ੁਰੂ ਹੋਇਆ ਸੀ। ਹੁਣ ਤੱਕ 3.57 ਕਰੋੜ  ਤੋਂ ਵੱਧ ਕਿਸ਼ੋਰਾਂ ਨੂੰ ਕੋਵਿਡ-19 ਟੀਕੇ ਦੀ ਪਹਿਲੀ ਖੁਰਾਕ ਲਗਾਈ ਜਾ ਚੁੱਕੀ ਗਈ ਹੈ। ਸਮਾਨ ਰੂਪ ਨਾਲ 18-59 ਉਮਰ ਵਰਗ ਦੇ ਲਈ ਪ੍ਰੀਕੌਸ਼ਨ ਖੁਰਾਕ 10 ਅਪ੍ਰੈਲ, 2022 ਨੂੰ ਸ਼ੁਰੂ ਕੀਤੀ ਗਈ।
ਅੱਜ ਸਵੇਰੇ 7 ਵਜੇ ਤੱਕ ਦੀ ਅਸਥਾਈ ਰਿਪੋਰਟ ਦੇ ਅਨੁਸਾਰ ਕੁੱਲ ਟੀਕਾਕਰਣ ਦਾ ਵੇਰਵਾ ਇਸ ਪ੍ਰਕਾਰ ਨਾਲ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
10408349
|
|
ਦੂਸਰੀ ਖੁਰਾਕ
|
|
10056882
|
|
ਪ੍ਰੀਕੌਸ਼ਨ ਡੋਜ਼
|
|
5541271
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
18422159
|
|
ਦੂਸਰੀ ਖੁਰਾਕ
|
|
17613030
|
|
ਪ੍ਰੀਕੌਸ਼ਨ ਡੋਜ਼
|
|
9666829
|
|
12 ਤੋਂ 14 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
35819121
|
|
ਦੂਸਰੀ ਖੁਰਾਕ
|
|
21296142
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
60128335
|
|
ਦੂਸਰੀ ਖੁਰਾਕ
|
|
47832947
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
557922551
|
|
ਦੂਸਰੀ ਖੁਰਾਕ
|
|
498173044
|
|
ਪ੍ਰੀਕੌਸ਼ਨ ਡੋਜ਼
|
|
2087553
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
203390274
|
|
ਦੂਸਰੀ ਖੁਰਾਕ
|
|
192725116
|
|
ਪ੍ਰੀਕੌਸ਼ਨ ਡੋਜ਼
|
|
2125281
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
127209000
|
|
ਦੂਸਰੀ ਖੁਰਾਕ
|
|
120333098
|
|
ਪ੍ਰੀਕੌਸ਼ਨ ਡੋਜ਼
|
|
22492021
|
|
ਪ੍ਰੀਕੌਸ਼ਨ ਡੋਜ਼
|
|
4,19,12,955
|
|
ਕੁੱਲ
|
|
1,96,32,43,003
ਲਗਾਤਾਰ ਗਿਰਾਵਟ ਦਰਜ ਕਰਦੇ ਹੋਏ ਭਾਰਤ ਵਿੱਚ ਐਕਟਿਵ ਕੇਸ ਅੱਜ ਘੱਟ ਕੇ 79,313 ਰਹਿ ਗਏ। ਐਕਟਿਵ ਕੇਸ ਕੁੱਲ ਕੇਸਾਂ ਦੇ 0.18% ਹਨ।
ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 98.61%. ਹੈ। ਪਿਛਲੇ 24 ਘੰਟਿਆਂ ਵਿੱਚ 7,293 ਰੋਗੀਆਂ ਦੇ ਠੀਕ ਹੋਣ ਦੇ ਨਾਲ ਹੀ ਠੀਕ ਹੋਣ ਵਾਲੇ ਮਰੀਜ਼ਾਂ  ਦੀ ਕੁੱਲ ਸੰਖਿਆ ਵੱਧ ਕੇ 4,27,15,193 .ਹੋ ਗਈ ਹੈ।
ਬੀਤੇ 24 ਘੰਟਿਆਂ ਵਿੱਚ ਕੋਰੋਨਾ ਦੇ 9,923 ਨਵੇਂ ਕੇਸ ਸਾਹਮਣੇ ਆਏ
ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 3,88,641 ਟੈਸਟ ਕੀਤੇ ਗਏ ਹਨ। ਭਾਰਤ ਨੇ ਹੁਣ ਤੱਕ 85.85 ਕਰੋੜ ਤੋਂ ਵੱਧ  ਟੈਸਟ ਕੀਤੇ ਗਏ ਹਨ।
ਸਪਤਾਹਿਕ ਅਤੇ ਦੈਨਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ ਵਿੱਚ ਵੀ ਲਗਾਤਾਰ ਗਿਰਾਵਟ ਦਰਜ ਕੀਤੀ ਗਈ ਹੈ। ਦੇਸ਼ ਵਿੱਚ ਸਪਤਾਹਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 2.67% ਹੈ ਅਤੇ ਦੈਨਿਕ ਰੂਪ ਨਾਲ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ ਵੀ 2.55%.ਹੈ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਵਿਗਿਆਨਕ ਮਾਹਿਰਾਂ ਵੱਲੋਂ ਇੰਡੋ–ਜਰਮਨ ਵਰਕਸ਼ਾਪ ’ਚ ਆਰਟੀਫ਼ੀਸ਼ੀਅਲ ਇੰਟੈਲੀਜੈਂਸ  ਤੇ ਉਸ ਨੂੰ ਲਾਗੂ ਕਰਨ ਬਾਰੇ ਵਿਚਾਰ–ਵਟਾਂਦਰਾ
ਭਾਰਤੀ ਤੇ ਜਰਮਨ ਵਿਗਿਆਨਕ ਮਾਹਿਰਾਂ ਨੇ ਇੱਕ ਸਾਂਝੀ ਵਰਚੁਅਲ ਵਰਕਸ਼ਾਪ ’ਚ ਆਰਟੀਫ਼ੀਸ਼ੀਅਲ ਇੰਟੈਲੀਜੈਂਸ  ਅਤੇ ਉਸ ਨੂੰ ਲਾਗੂ ਕਰਨ ਨਾਲ ਸਬੰਧਤ ਆਪਸੀ ਹਿਤ ਦੇ ਪੰਜ ਚੋਣਵੇਂ ਵਿਸ਼ਾਗਤ ਖੇਤਰਾਂ ਬਾਰੇ ਵਿਚਾਰ–ਵਟਾਂਦਰਾ ਕੀਤਾ। ਟਿਕਾਊਯੋਗਤਾ, ਸਿਹਤ–ਸੰਭਾਲ, ਖ਼ੁਦਮੁਖਤਿਆਰ ਰੋਬੋਟਿਕਸ, ਵਿਸ਼ਵਾਸਪਾਤਰ AI ਤੇ ਮੈਥੇਮੈਟਿਕਲ ਫ਼ਾਊਂਡੇਸ਼ਨ ਲਈ ਆਰਟੀਫ਼ੀਸ਼ੀਅਲ ਇੰਟੈਲੀਜੈਂਸ ਜਿਹੇ ਖੇਤਰਾਂ ਬਾਰੇ ਇਸ ਵਰਕਸ਼ਾਪ ’ਚ ਵਿਚਾਰ–ਚਰਚਾ ਹੋਈ; ਜਿਸ ਦਾ ਆਯੋਜਨ ਇੰਡੋ–ਜਰਮਨ ਸਾਇੰਸ ਐਂਡ ਟੈਕਨੋਲੋਜੀ ਸੈਂਟਰ  ਵੱਲੋਂ ਜਰਮਨੀ ਦੇ ਸਿੱਖਿਆ ਤੇ ਖੋਜ ਬਾਰੇ ਕੇਂਦਰੀ ਮੰਤਰਾਲੇ  ਅਤੇ ਭਾਰਤ ਦੇ ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ  ਨੇ 6 ਤੇ 7 ਸਤੰਬਰ ਨੂੰ ਮਿਲ ਕੇ ਕਰਵਾਇਆ।
ਇਸ ਵਰਕਸ਼ਾਪ ਦਾ ਆਯੋਜਨ ਨਵੰਬਰ 2019 ਵਿੱਚ ਦੋ ਦੇਸ਼ਾਂ ਵਿਚਾਲੇ ਸਰਕਾਰੀ ਸਲਾਹ ਮਸ਼ਵਰੇ ਦੌਰਾਨ ਲਏ ਗਏ ਆਰਟੀਫ਼ੀਸ਼ੀਅਲ ਇੰਟੈਲੀਜੈਂਸ ਦੇ ਖੇਤਰ ਵਿੱਚ ਸਹਿਯੋਗ ਨੂੰ ਮਜ਼ਬੂਤ ਕਰਨਾ ਅਤੇ ਹੋਰ ਅੱਗੇ ਵਧਾਉਣ ਦੇ ਫੈਸਲੇ ਤੋਂ ਬਾਅਦ ਕੀਤਾ ਗਿਆ ਸੀ।
ਆਈਜੀਐਸਟੀਸੀ ਦੇ ਭਾਰਤੀ ਸਹਿ-ਪ੍ਰਧਾਨ ਅਤੇ ਡੀਐਸਟੀ ਦੇ ਅੰਤਰਰਾਸ਼ਟਰੀ ਡਿਵੀਜ਼ਨ ਦੇ ਮੁਖੀ ਸ਼੍ਰੀ ਐੱਸਕੇ ਵਰਸ਼ਨੇ ਅਤੇ ਜਰਮਨੀ ਦੇ ਸਹਿ-ਪ੍ਰਧਾਨ ਸੁਸ਼੍ਰੀ ਕੈਥਰੀਨ ਨੇ ਅਕਾਦਮਿਕਤਾ ਅਤੇ ਉਦਯੋਗ ਦੀ ਭਾਈਵਾਲੀ ਨੂੰ ਮਜ਼ਬੂਤ ਕਰਨ ਅਤੇ ਦੋਵੇਂ ਦੇਸ਼ਾਂ ਵਿਚਾਲੇ ਸਹਿਯੋਗ ਵਧਾਉਣ 'ਤੇ ਜ਼ੋਰ ਦਿੱਤਾ, ਜੋ ਸਮਾਜ ਨੂੰ ਖਾਸ ਤੌਰ' ਤੇ ਮਦਦ ਕਰੇਗ ਖ਼ਾਸ ਕਰ ਕੇ ਆਰਟੀਫ਼ੀਸ਼ੀਅਲ ਇੰਟੈਲੀਜੈਂਸ, ਮਸ਼ੀਨ ਲਰਨਿੰਗ ਅਤੇ ਰੋਬੋਟਿਕਸ ਦੇ ਖੇਤਰ ਵਿੱਚ।
ਬੀਐਮਬੀਐਫ ਤੋਂ ਸੁਸ਼੍ਰੀ ਸ਼ੀਫੇਰਡੇਕਰ  ਨੇ ਕਿਹਾ ਕਿ ਜਰਮਨੀ ਆਰਟੀਫ਼ੀਸ਼ੀਅਲ ਇੰਟੈਲੀਜੈਂਸ ਨਾਲ ਜਰਮਨ ਅਰਥ ਵਿਵਸਥਾ ਦੇ ਵਿਸਥਾਰ 'ਤੇ ਧਿਆਨ ਕੇਂਦ੍ਰਿਤ ਕਰ ਰਿਹਾ ਹੈ। ਭਾਰਤ ਆਰਟੀਫ਼ੀਸ਼ੀਅਲ ਇੰਟੈਲੀਜੈਂਸ ਵਿੱਚ ਇੱਕ ਮਜ਼ਬੂਤ ਭਾਈਵਾਲ ਹੈ, ਤੇ ਇਸ ਵਰਕਸ਼ਾਪ ਤੋਂ ਵਿਗਿਆਨਕ ਸਲਾਹਕਾਰ ਬੋਰਡ ਦੀ ਸਿਫਾਰਸ਼ ਇਨ੍ਹਾਂ ਯਤਨਾਂ ਨੂੰ ਹੋਰ ਉਚਾਈਆਂ ਤੇ ਲੈ ਜਾਵੇਗੀ।
ਡਾ: ਮੁਰਲੀ ਮੋਹਨ, ਮੁਖੀ-ਐਫਐਫਟੀ ਡੀਐਸਟੀ, ਨੇ ਕਿਹਾ ਕਿ ਵਿਸ਼ਵ ਪੱਧਰ 'ਤੇ ਆਰਟੀਫ਼ੀਸ਼ੀਅਲ ਇੰਟੈਲੀਜੈਂਸ ਇੱਕ ਬਹੁਤ ਸਰਗਰਮ ਖੋਜ ਵਿਸ਼ਾ ਹੈ, ਅਤੇ ਯਤਨ ਕੀਤੇ ਜਾਣੇ ਚਾਹੀਦੇ ਹਨ ਤਾਂ ਜੋ ਭਾਰਤ ਅਤੇ ਜਰਮਨੀ ਸਹਿਯੋਗ ਕਰ ਸਕਣ ਅਤੇ ਸਹਿਯੋਗ ਨੂੰ ਹੋਰ ਵਧਾ ਸਕਣ। ਉਨ੍ਹਾਂ ਕਿਹਾ,“ਇਸ ਖੇਤਰ ਵਿੱਚ ਤਕਨਾਲੋਜੀ ਨੂੰ ਅਪਗ੍ਰੇਡ ਕਰਨਾ, ਹੁਨਰ ਵਿਕਾਸ ਅਤੇ ਨੌਕਰੀਆਂ ਪੈਦਾ ਕਰਨ ਵਰਗੇ ਕਈ ਮੁੱਦੇ ਹਨ। ਇਸ ਖੇਤਰ ਵਿੱਚ ਅਕਾਦਮਿਕਤਾ ਅਤੇ ਉਦਯੋਗ ਨੂੰ ਲਾਭ ਪਹੁੰਚਾਉਣ ਦੀ ਜ਼ਰੂਰਤ ਹੈ ਅਤੇ ਉਤਪਾਦਾਂ ਨੂੰ ਤਿਆਰ ਕਰਨ ਦੀ ਜ਼ਰੂਰਤ ਹੈ।”
ਇੰਡੋ–ਜਰਮਨ ਸਾਇੰਸ ਐਂਡ ਟੈਕਨੋਲੋਜੀ ਸੈਂਟਰ  ਵੱਲੋਂ ਜਰਮਨੀ ਦੇ ਸਿੱਖਿਆ ਤੇ ਖੋਜ ਬਾਰੇ ਕੇਂਦਰੀ ਮੰਤਰਾਲੇ  ਅਤੇ ਭਾਰਤ ਦੇ ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ  ਵੱਲੋਂ ‘ਆਰਟੀਫ਼ੀਸ਼ੀਅਲ ਇੰਟੈਲੀਜੈਂਸ’ ਬਾਰੇ ਸਾਂਝੇ ਤੌਰ ’ਤੇ ਆਯੋਜਿਤ ਸਾਂਝੀ ਵਰਚੁਅਲ ਵਰਕਸ਼ਾਪ ਦੇ ਉਦਘਾਟਨੀ ਸੈਸ਼ਨ ਦੀਆਂ ਤਸਵੀਰਾਂ।
<><><><><>
ਐੱਸਐੱਨਸੀ/ਪੀਕੇ/ਪੀਆਰ
(Visitor Counter : 137
ਪ੍ਰਧਾਨ ਮੰਤਰੀ ਦਫਤਰ
ਸਟੈਂਡ ਅੱਪ ਇੰਡੀਆ ਦੀ ਛੇਵੀਂ ਵਰ੍ਹੇਗੰਢ ’ਤੇ ਪ੍ਰਧਾਨ ਮੰਤਰੀ ਨੇ ਭਾਰਤ ਦੀ ਉੱਦਮਤਾ ਊਰਜਾ ਦੇ ਮਹੱਤਵ ਨੂੰ ਰੇਖਾਂਕਿਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਟੈਂਡ ਅੱਪ ਇੰਡੀਆ ਪਹਿਲ ਨੂੰ, ਭਾਰਤ ਦੀ ਉੱਦਮਤਾ ਊਰਜਾ ਨੂੰ ਰਚਨਾਤਮਕ ਸਰੂਪ ਦੇਣ ਦੇ ਪ੍ਰਯਤਨਾਂ ਦਾ ਇੱਕ ਹਿੱਸਾ ਕਿਹਾ ਹੈ।
ਅੱਜ ਸਟੈਂਡ ਅੱਪ ਇੰਡੀਆ ਪਹਿਲ ਦੇ 6 ਸਾਲ ਪੂਰੇ ਹੋ ਗਏ ਹਨ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਭਾਰਤ ਉੱਦਮਤਾ ਊਰਜਾ ਨਾਲ ਪਰਿਪੂਰਨ  ਹੈ ਅਤੇ ਸਟੈਂਡ ਅੱਪ ਇੰਡੀਆ ਪਹਿਲ, ਅੱਗੇ ਦੀ ਪ੍ਰਗਤੀ ਅਤੇ ਸਮ੍ਰਿੱਧੀ ਨੂੰ ਦਿਸ਼ਾ ਦੇਣ ਦੇ ਲਈ ਇਸ ਮਨੋਭਾਵ ਨੂੰ ਰਚਨਾਤਮਕ ਸਰੂਪ ਦੇਣ ਦੇ ਪ੍ਰਯਤਨਾਂ ਦਾ ਇੱਕ ਹਿੱਸਾ ਹੈ।”
ਰਸਾਇਣ ਤੇ ਖਾਦ ਮੰਤਰਾਲਾ
ਸ਼੍ਰੀ ਮਨਸੁੱਖ ਮਾਂਡਵੀਯਾ ਨੇ ਐੱਫ ਏ ਸੀ ਟੀ ਦੁਆਰਾ ਬਸਤੀ ਵਿੱਚ ਸਪਲਾਈ ਕੀਤੇ ਪੀ ਐੱਸ ਏ ਆਕਸੀਜਨ ਪਲਾਂਟ ਦਾ ਉਦਘਾਟਨ ਕੀਤਾ
ਰਸਾਇਣ ਤੇ ਖ਼ਾਦ ਰਾਜ ਮੰਤਰੀ ਸ਼੍ਰੀ ਮਨਸੁੱਖ ਮਾਂਡਵੀਯਾ ਨੇ ਉੱਤਰ ਪ੍ਰਦੇਸ਼ ਦੇ ਬਸਤੀ ਵਿੱਚ ਸਥਿਤ ਓ ਪੀ ਈ ਸੀ ਕੈਲੀ ਹਸਪਤਾਲ ਵਿੱਚ ਫਰਟੀਲਾਈਜ਼ਰਸ ਤੇ ਕੈਮੀਕਲਜ ਤ੍ਰੈਵਨ ਕੋਰ ਲਿਮਟਡ  ਦੁਆਰਾ ਸਥਾਪਿਤ ਕੀਤੇ ਪੀ ਐੱਸ ਏ ਆਕਸੀਜਨ ਪਲਾਂਟ ਦਾ ਵਰਚੁਅਲੀ ਉਦਘਾਟਨ ਕੀਤਾ ।
ਇਸ ਮੌਕੇ ਤੇ ਬੋਲਦਿਆਂ ਸ਼੍ਰੀ ਮਾਂਡਵੀਯਾ ਨੇ ਕਿਹਾ ਕਿ ਕੋਵਿਡ ਮਹਾਮਾਰੀ ਦੇ ਚੁਣੌਤੀ ਭਰੇ ਸਮੇਂ ਨੇ ਸਾਨੂੰ ਆਪਣੇ ਸਿਹਤ ਅਤੇ ਮੈਡੀਕਲ ਬੁਨਿਆਦੀ ਢਾਂਚਾ , ਮੈਨੁਫੈਕਚਰਿੰਗ ਸਮਰੱਥਾ ਵਧਾਉਣ ਅਤੇ ਸਥਾਨਕ ਸਪਲਾਈ ਨੈੱਟਵਰਕ ਵਿਕਸਿਤ ਕਰਨ ਦਾ ਮੌਕਾ ਦਿੱਤਾ ਹੈ । ਉਨ੍ਹਾਂ ਕਿਹਾ ਕਿ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਸਰਕਾਰ ਨੇ ਮਹਾਮਾਰੀ ਨਾਲ ਲੜਾਈ ਲਈ ਸਾਰੇ ਸੰਭਵ ਕਦਮ ਚੁੱਕੇ ਹਨ ਅਤੇ ਦੇਸ਼ ਦੇ ਲੋਕਾਂ ਨੂੰ ਬਿਹਤਰ ਸਿਹਤ ਤੇ ਸੁਰੱਖਿਆ ਯਕੀਨੀ ਬਣਾਉਣ ਲਈ ਵਚਨਬੱਧ ਹੈ ।
ਮੰਤਰੀ ਨੇ ਦੱਸਿਆ ਕਿ 500 ਲੀਟਰ ਪ੍ਰਤੀ ਮਿੰਟ ਸਮਰੱਥਾ ਵਾਲਾ ਪ੍ਰੈਸ਼ਰ ਸਵਿੰਡ ਅਬਜ਼ੌਰਪਸ਼ਨ  ਆਕਸੀਜਨ ਪਲਾਂਟ ਐੱਫ ਏ ਸੀ ਟੀ ਦੇ ਕਾਰਪੋਰੇਟ ਸਮਾਜਿਕ ਜਿ਼ੰਮੇਵਾਰੀ ਪ੍ਰਾਜੈਕਟ ਵਜੋਂ ਖ਼ਾਦ ਵਿਭਾਗ ਦੇ ਤਹਿਤ ਸਥਾਪਿਤ ਕੀਤਾ ਗਿਆ ਹੈ । ਉਨ੍ਹਾਂ ਨੇ ਅੱਗੇ ਦੱਸਿਆ ਕਿ ਐੱਫ ਏ ਸੀ ਟੀ ਦੁਆਰਾ ਖ਼ਰੀਦ ਲਈ ਆਰਡਰ ਕੀਤੇ ਗਏ ਪੰਜ ਪੀ ਐੱਸ ਏ ਆਕਸੀਜਨ ਪਲਾਂਟਾਂ ਵਿੱਚੋਂ ਇਹ ਇੱਕ ਹੈ ਤੇ ਇਹ ਪਲਾਂਟ ਮੈਡੀਕਲ ਆਕਸੀਜਨ ਦੀ ਮੰਗ ਨੂੰ ਪੂਰਾ ਕਰਨ ਲਈ ਵੱਖ ਵੱਖ ਹਸਪਤਾਲਾਂ ਵਿੱਚ ਸਥਾਪਿਤ ਕੀਤਾ ਜਾਵੇਗਾ ਤੇ ਬਾਕੀ ਚਾਰ ਪਲਾਂਟ ਕੇਰਲ ਵਿੱਚ ਵੱਖ ਵੱਖ ਸਰਕਾਰੀ ਹਸਪਤਾਲਾਂ ਵਿੱਚ ਸਥਾਪਿਤ ਕੀਤੇ ਜਾਣਗੇ।
ਇਸ ਵਰਚੁਅਲ ਸਮਾਗਮ ਵਿੱਚ ਸੰਸਦ ਮੈੱਬਰ ਬਸਤੀ , ਸ਼੍ਰੀ ਹਰੀਸ਼ ਦਿਵੇਦੀ , ਬਸਤੀ ਸਦਰ ਤੋਂ ਐੱਮ ਐੱਲ ਏ ਸ਼੍ਰੀ ਦਯਾਨੰਦ ਚੌਧਰੀ , ਸੀ ਐੱਮ ਡੀ , ਐੱਫ ਏ ਸੀ ਟੀ , ਸ਼੍ਰੀ ਕਿਸ਼ੋਰ ਰੂੰਗਤਾ , ਜਿ਼ਲ੍ਹਾ ਮੈਜਿਸਟ੍ਰੇਟ ਬਸਤੀ ਤੇ ਹੋਰ ਸੀਨੀਅਰ ਅਧਿਕਾਰੀ ਵੀ ਮੌਜੂਦ ਸਨ ।
ਮੰਤਰੀ ਮੰਡਲ ਸਕੱਤਰੇਤ
ਕੈਬਨਿਟ ਸਕੱਤਰ ਨੇ ਦੇਸ਼ ਵਿੱਚ ਪਿਆਜ ਦੀਆਂ ਕੀਮਤਾਂ ਦੇ ਮੁੱਦੇ ਦੀ ਸਮੀਖਿਆ ਕੀਤੀ ਪਿਆਜ ਦੇ ਵੱਡੇ ਉਤਪਾਦਕ ਰਾਜਾਂ ਦੇ ਮੁੱਖ ਸਕੱਤਰਾਂ ਨੇ ਹਾਲਾਤ ਦੀ ਜਾਣਕਾਰੀ ਦਿੱਤੀ ਰਾਜਾਂ ਨੂੰ ਪਿਆਜ ਦੀ ਸਪਲਾਈ ਸੁਧਾਰਨ ਦੀ ਕੋਸ਼ਿਸ਼ ਕਰਨ ਦੀ ਸਲਾਹ ਦਿੱਤੀ ਗਈ
ਕੈਬਨਿਟ ਸਕੱਤਰ ਸ਼੍ਰੀ ਰਾਜੀਵ ਗਾਬਾ ਨੇ ਅੱਜ ਦੇਸ਼ ਭਰ ਵਿੱਚ ਪਿਆਜ ਦੀਆਂ ਵਧਦੀਆਂ ਕੀਮਤਾਂ ਦੇ ਮੁੱਦਿਆਂ ਦੀ ਸਮੀਖਿਆ ਲਈ ਸਕੱਤਰਾਂ ਦੀ ਕਮੇਟੀ ਦੀ ਇੱਕ ਮੀਟਿੰਗ ਦੀ ਪ੍ਰਧਾਨਗੀ ਕੀਤੀ।
ਪਿਆਜ ਦੇ 11 ਵੱਡੇ ਉਤਪਾਦਕ ਰਾਜਾਂ ਦੇ ਮੁੱਖ ਸਕੱਤਰਾਂ ਨਾਲ ਵੀਡੀਓ ਕਾਨਫਰੰਸ ਰਾਹੀਂ ਹੋਈ ਮੀਟਿੰਗ ਵਿੱਚ ਕੈਬਨਿਟ ਸਕੱਤਰ ਨੂੰ ਪਿਆਜ ਦੀਆਂ ਵਧਦੀਆਂ ਕੀਮਤਾਂ ਨਾਲ ਨਜਿੱਠਣ ਲਈ ਰਾਜਾਂ ਦੁਆਰਾ ਉਠਾਏ ਗਏ ਕਈ ਕਦਮਾਂ ਦੀ ਜਾਣਕਾਰੀ ਦਿੱਤੀ ਗਈ।
ਮਹਾਰਾਸ਼ਟਰ, ਗੁਜਰਾਤ, ਤਮਿਲਨਾਡੂ, ਆਂਧਰ ਪ੍ਰਦੇਸ਼, ਕਰਨਾਟਕ, ਤੇਲੰਗਾਨਾ, ਮੱਧ ਪ੍ਰਦੇਸ਼, ਛੱਤੀਸਗੜ੍ਹ, ਰਾਜਸਥਾਨ, ਉੱਤਰ ਪ੍ਰਦੇਸ਼ ਅਤੇ ਹਰਿਆਣਾ ਦੇ ਮੁੱਖ ਸਕੱਤਰਾਂ ਨੇ ਇਸ ਵੀਡੀਓ ਕਾਨਫਰੰਸ ਵਿੱਚ ਹਿੱਸਾ ਲਿਆ।
ਕੈਬਨਿਟ ਸਕੱਤਰ ਨੇ ਰਾਜਾਂ ਨੂੰ ਨਿਰਦੇਸ਼ ਦਿੱਤਾ ਕਿ ਪਿਆਜ ਦੀ ਅਸਥਾਈ ਕਮੀ ਅਤੇ ਕੀਮਤਾਂ ਨੂੰ ਸਥਿਰ ਰੱਖਣ ਦੇ ਮੱਦੇਨਜਰ ਇਸ ਦੀ ਉਪਲਬੱਧਤਾ ਵਧਾਈ ਜਾਣੀ ਚਾਹੀਦੀ ਹੈ। ਕੇਂਦਰ ਪਹਿਲਾਂ ਹੀ ਮੌਜੂਦਾ ਸੀਜਨ ਵਿੱਚ ਪਿਆਜ ਦੇ ਨਿਰਯਾਤ ਦੀ ਆਗਿਆ ਨਾ ਦੇਣ ਦਾ ਫ਼ੈਸਲਾ ਕਰ ਚੁੱਕਿਆ ਹੈ।
ਰਾਜਾਂ ਨੂੰ ਸਹੀ ਬਫਰ ਸਟਾਕ ਬਣਾਏ ਰੱਖਣ, ਵਪਾਰੀਆਂ ਲਈ ਜਮ੍ਹਾ ਸੀਮਾ ਨਿਰਧਾਰਿਤ ਕਰਨ ਅਤੇ ਜਮ੍ਹਾਖੋਰੀ ਦੇ ਖ਼ਿਲਾਫ਼ ਸਖ਼ਤ ਕਾਰਵਾਈ ਕਰਨ ਦਾ ਆਦੇਸ਼ ਦਿੱਤਾ ਗਿਆ ਹੈ।
ਸ਼੍ਰੀ ਰਾਜੀਵ ਗਾਬਾ ਨੇ ਕਿਹਾ ਕਿ ਕੇਂਦਰ ਸਰਕਾਰ ਨੇ ਇਸ ਸਥਿਤੀ ਤੋਂ ਉੱਭਰਨ ਲਈ 29 ਨਵੰਬਰ ਤੋਂ ਪਿਆਜ ਦੇ 11000 ਮੀਟ੍ਰਿਕ ਟਨ ਆਯਾਤ ਨੂੰ ਪ੍ਰਵਾਨਗੀ ਦਿੱਤੀ ਹੈ। ਇਸ ਦੀ ਸਪਲਾਈ ਦਸੰਬਰ ਦੇ ਅੰਤਿਮ ਸਪਤਾਹ ਵਿੱਚ ਹੋਣ ਦੀ ਸੰਭਾਵਨਾ ਹੈ।
ਇਹ ਆਯਾਤ 22 ਨਵੰਬਰ, 2019 ਨੂੰ ਮਿਸਰ ਤੋਂ 6090 ਮੀਟ੍ਰਿਕ ਟਨ ਪਿਆਜ ਦਾ ਆਯਾਤ ਕਰਨ ਦੇ ਸਰਕਾਰ ਦੇ ਫ਼ੈਸਲਾ ਦੇ ਇਲਾਵਾ ਹੋਵੇਗਾ। ਮਿਸਰ ਤੋਂ ਪਿਆਜ ਦੀ ਸਪਲਾਈ ਦਸੰਬਰ ਦੇ ਦੂਜੇ ਸਪਤਾਹ ਤੱਕ ਹੋ ਜਾਣ ਦੀ ਸੰਭਾਵਨਾ ਹੈ।
ਕੈਬਨਿਟ ਸਕੱਤਰ ਨੇ ਰਾਜਾਂ ਨੂੰ ਨਿਰਦੇਸ਼ ਦਿੱਤਾ ਹੈ ਕਿ ਉਹ ਪਿਆਜ ਦੀ ਖਰੀਦ ਅਤੇ ਕਿਫਾਇਤੀ ਕੀਮਤਾਂ 'ਤੇ ਉਸ ਦੀ ਵੰਡ ਲਈ ਆਪਣੇ ਖੁਰਾਕ ਤੇ ਸਿਵਲ ਸਪਲਾਈ ਵਿਭਾਗ ਦਾ ਇਸਤੇਮਾਲ ਕਰਨ।
ਇਸ ਮੀਟਿੰਗ ਵਿੱਚ ਉਪਭੋਗਤਾ ਮਾਮਲੇ ਮੰਤਰਾਲੇ ਵਿੱਚ ਸਕੱਤਰ, ਖੇਤੀਬਾੜੀ ਤੇ ਕਿਸਾਨ ਭਲਾਈ ਮੰਤਰਾਲੇ ਵਿੱਚ ਸਕੱਤਰ, ਖੁਰਾਕ ਤੇ ਜਨਤਕ ਵੰਡ ਸਕੱਤਰ ਸਮੇਤ ਭਾਰਤ ਸਰਕਾਰ ਦੇ ਹੋਰ ਸੀਨੀਅਰ ਅਧਿਕਾਰੀ ਵੀ ਸ਼ਾਮਲ ਹੋਏ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸਕੁਐਸ਼ ਪੁਰਸ਼ ਸਿੰਗਲ ਮੁਕਾਬਲੇ ਵਿੱਚ ਸਿਲਵਰ ਮੈਡਲ ਜਿੱਤਣ ਦੇ ਲਈ ਸੌਰਵ ਘੋਸ਼ਾਲ ਦੀ ਪ੍ਰਸ਼ੰਸਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਏਸ਼ਿਆਈ ਖੇਡਾਂ ਵਿੱਚ ਸਕੁਐਸ਼ ਪੁਰਸ਼ ਸਿੰਗਲ ਮੁਕਾਬਲੇ ਵਿੱਚ ਸਿਲਵਰ ਮੈਡਲ ਜਿੱਤਣ ‘ਤੇ ਸੌਰਵ ਘੋਸ਼ਾਲ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਐਕਸ ‘ਤੇ ਪੋਸਟ ਕੀਤਾ:
“ਸਕੁਐਸ਼ ਪੁਰਸ਼ ਸਿੰਗਲ ਮੁਕਾਬਲੇ ਵਿੱਚ ਸਿਲਵਰ ਮੈਡਲ ਜਿੱਤਣ ਦੇ ਲਈ ਸਾਡੇ ਚੈਂਪੀਅਨ ਖਿਡਾਰੀ ਸੌਰਵ ਘੋਸ਼ਾਲ  ਨੂੰ ਸਲਾਮ। ਖੇਡ ਵਿੱਚ ਉਨ੍ਹਾਂ ਦੇ ਕੌਸ਼ਲ ਅਤੇ ਦ੍ਰਿੜ੍ਹ ਸੰਕਲਪ ਦੇ ਸ਼ਾਨਦਾਰ ਪ੍ਰਦਰਸ਼ਨ ਨੇ ਹੀ ਇਸ ਨੂੰ ਸੰਭਵ ਬਣਾਇਆ। ਇਹ ਬਿਹਤਰੀਨ ਸਫ਼ਲਤਾ ਉਨ੍ਹਾਂ ਦੀ ਅਟੁੱਟ ਪ੍ਰਤੀਬੱਧਤਾ ਅਤੇ ਅਨੁਸ਼ਾਸਨ ਦਾ ਪ੍ਰਮਾਣ ਹੈ।”
ਵਿੱਤ ਮੰਤਰਾਲਾ
8.27 % ਸਰਕਾਰੀ ਸਕਿਉਰਿਟੀਆਂ 2020 ਦੀ ਮੁੜ ਅਦਾਇਗੀ – ਪ੍ਰੈੱਸ ਕਮਿਊਨੀਕ ਜਾਰੀ
ਹੇਠਾਂ ਦਿੱਤੇ ਵੇਰਵਿਆਂ ਅਨੁਸਾਰ ਸਰਕਾਰੀ ਸਕਿਉਰਿਟੀਆਂ ਦੀ ਮੁੜ ਅਦਾਇਗੀ ਬਾਕੀ ਹੈ:
|
|
ਟੇਬਲ: 09 ਜੂਨ, 2020 ਨੂੰ ਸੰਪੂਰਨ ਭਾਰਤ ਸਰਕਾਰ ਸਕਿਉਰਿਟੀ ਦਾ ਵੇਰਵਾ
|
|
ਲੜੀ ਨੰਬਰ
|
|
ਸਕਿਉਰਿਟੀ ਦਾ ਨਾਮ
|
|
ਮੁੜ ਅਦਾਇਗੀ ਦੀ ਤੈਅ ਕੀਤੀ ਮਿਤੀ
|
|
ਮੁੜ ਅਦਾਇਗੀ ਦੀ ਪ੍ਰਭਾਵੀ ਮਿਤੀ
|
|
ਮੁੜ ਅਦਾਇਗੀ ਦੀ ਤੈਅ ਮਿਤੀ ਤੋਂ ਕੋਈ ਵਿਆਜ ਵਾਧਾ ਨਹੀਂ
|
|

|
|

|
|

|
|

|
|

|
|
1.
|
|
8.27% ਜੀਐੱਸ 2020
|
|
ਜੂਨ 09, 2020

|
|
ਜੂਨ 09, 2020

|
|
ਜੂਨ 09, 2020

‘8.27 % ਸਰਕਾਰੀ ਸਕਿਉਰਿਟੀ 2020’ ਅਧੀਨ ਬਕਾਇਆ ਰਕਮ ਮੁੜ ਅਦਾਇਗੀ ਦੀ ਪ੍ਰਭਾਵੀ ਮਿਤੀ ’ਤੇ ਵਾਪਸ ਕੀਤੀ ਜਾਵੇਗੀ, ਜਿਵੇਂ ਕਿ ਉਪਰੋਕਤ ਟੇਬਲ ਦੇ ਕਾਲਮ 4 ਵਿੱਚ ਦਰਸਾਇਆ ਗਿਆ ਹੈ। ਕਿਸੇ ਵੀ ਰਾਜ ਸਰਕਾਰ ਦੁਆਰਾ ਨੈਗੋਸ਼ੀਏਬਲ ਇੰਸਟਰੂਮੈਂਟ ਐਕਟ, 1881 ਅਧੀਨ ਮੁੜ ਅਦਾਇਗੀ ਦੇ ਪ੍ਰਭਾਵੀ ਦਿਨ ਛੁੱਟੀ ਹੋਣ ਦੀ ਹਾਲਤ ਵਿੱਚ, ਉਸ ਰਾਜ ਵਿੱਚ ਅਦਾਇਗੀ ਕਰਨ ਵਾਲੇ ਦਫ਼ਤਰਾਂ ਦੁਆਰਾ ਪਿਛਲੇ ਕਾਰਜਕਾਰੀ ਦਿਨ ਨੂੰ ਕਰਜ਼ਿਆਂ ਦੀ ਮੁੜ ਅਦਾਇਗੀ ਕੀਤੀ ਜਾਵੇਗੀ।
ਸਰਕਾਰੀ ਸਕਿਉਰਿਟੀਜ਼ ਰੈਗੂਲੇਸ਼ਨਜ਼, 2007 ਦੇ ਉਪ-ਨਿਯਮਾਂ 24  ਅਤੇ 24  ਦੇ ਅਨੁਸਾਰ, ਸੰਪੂਰਨ ਅਦਾਇਗੀ ਸਬਸੀਡੀਅਰੀ ਜਨਰਲ ਲੈਜਰ ਜਾਂ ਕੌਂਸਟੀਟਿਉਐਂਟ ਸਬਸੀਡੀਅਰੀ ਜਨਰਲ ਲੈਜਰ ਖਾਤੇ ਜਾਂ ਸਟਾਕ ਸਰਟੀਫਿਕੇਟ ਦੇ ਰੂਪ ਵਿੱਚ ਰੱਖੀ ਸਰਕਾਰੀ ਸਕਿਉਰਿਟੀ ਦੇ ਰਜਿਸਟਰਡ ਧਾਰਕ ਨੂੰ ਹੋਵੇਗੀ। ਇਹ ਉਸ ਦੇ ਬੈਂਕ ਖਾਤੇ ਨਾਲ ਸਬੰਧਿਤ ਭੁਗਤਾਨ ਆਦੇਸ਼ ਦੁਆਰਾ ਜਾਂ ਇਲੈਕਟ੍ਰੌਨਿਕ ਸਾਧਨਾਂ ਜ਼ਰੀਏ ਕਿਸੇ ਵੀ ਬੈਂਕ ਵਿੱਚ ਧਾਰਕ ਦੇ ਖਾਤੇ ਵਿੱਚ ਕ੍ਰੈਡਿਟ ਕੀਤਾ ਜਾਵੇਗਾ। ਸਕਿਉਰਿਟੀਆਂ ਦੇ ਸਬੰਧ ਵਿੱਚ ਭੁਗਤਾਨ ਕਰਨ ਦੇ ਉਦੇਸ਼ ਲਈ, ਅਸਲ ਗਾਹਕ ਜਾਂ ਇਸ ਤਰ੍ਹਾਂ ਦੀਆਂ ਸਰਕਾਰੀ ਸਕਿਉਰਿਟੀਆਂ ਦੇ ਬਾਅਦ ਵਾਲੇ ਧਾਰਕ ਨੂੰ ਆਪਣੇ ਬੈਂਕ ਖਾਤੇ ਦੇ ਸਬੰਧਿਤ ਵੇਰਵਿਆਂ ਨੂੰ ਪਹਿਲਾਂ ਤੋਂ ਹੀ ਜਮ੍ਹਾ ਕਰਾਉਣਾ ਹੋਵੇਗਾ। ਹਾਲਾਂਕਿ, ਬੈਂਕ ਖਾਤੇ / ਆਦੇਸ਼ ਦੇ ਸਬੰਧਿਤ ਵੇਰਵਿਆਂ ਦੀ ਅਣਹੋਂਦ ਵਿੱਚ, ਇਲੈਕਟ੍ਰਾਨਿਕ ਢੰਗਾਂ ਜ਼ਰੀਏ ਫੰਡਾਂ ਦੀ ਪ੍ਰਾਪਤੀ ਲਈ, ਨਿਰਧਾਰਿਤ ਮਿਤੀ ’ਤੇ ਕਰਜ਼ੇ ਦੀ ਮੁੜ ਅਦਾਇਗੀ ਦੀ ਸਹੂਲਤ ਲਈ, ਧਾਰਕ ਸਕਿਉਰਿਟੀਆਂ ਨੂੰ ਟੈਂਡਰ ਕਰ ਕੇ ਪਬਲਿਕ ਡੈੱਟ ਦਫ਼ਤਰਾਂ, ਖਜ਼ਾਨਾ / ਉਪ-ਖਜ਼ਾਨਿਆਂ ਅਤੇ ਸਟੇਟ ਬੈਂਕ ਆਵ੍ ਇੰਡੀਆ  ਦੀਆਂ ਸ਼ਾਖਾਵਾਂ ’ਤੇ ਮੁੜ ਅਦਾਇਗੀ ਲਈ ਨਿਰਧਾਰਿਤ ਮਿਤੀ ਤੋਂ 20 ਦਿਨ ਪਹਿਲਾਂ ਭਰ ਕਰ ਸਕਦੇ ਹਨ।
ਡਿਸਚਾਰਜ ਵੈਲਿਊ ਪ੍ਰਾਪਤ ਕਰਨ ਦੀ ਵਿਧੀ ਦਾ ਪੂਰਾ ਵੇਰਵਾ ਉਪਰੋਕਤ ਦੱਸੇ ਅਦਾਇਗੀ ਕਰਨ ਵਾਲੇ ਦਫ਼ਤਰਾਂ ਤੋਂ ਪ੍ਰਾਪਤ ਕੀਤਾ ਜਾ ਸਕਦਾ ਹੈ।
ਜਲ ਸ਼ਕਤੀ ਮੰਤਰਾਲਾ
ਗੰਦਾ ਸੀਵਰੇਜ
ਦੇਸ਼ ਵਿੱਚ ਨਦੀਆਂ ਅਤੇ ਜਲ ਸੋਮੇ ਮੁੱਖ ਤੌਰ 'ਤੇ ਸ਼ਹਿਰਾਂ / ਕਸਬਿਆਂ ਵਿੱਚੋਂ ਆਪਣੇ ਇਲਾਕਿਆਂ ਵਿੱਚ ਨਾਜਾਇਜ਼ ਅਤੇ ਅੰਸ਼ਕ ਤੌਰ ’ਤੇ ਗੰਦੇ ਪਾਣੀ ਦੀ ਨਿਕਾਸੀ ਅਤੇ ਸਨਅਤੀ ਪਾਣੀ ਦੇ ਨਿਕਾਸ ਕਾਰਨ ਪ੍ਰਦੂਸ਼ਿਤ ਹਨ। ਕੇਂਦਰੀ ਪ੍ਰਦੂਸ਼ਣ ਕੰਟਰੋਲ ਬੋਰਡ  ਦੁਆਰਾ ਮਾਰਚ, 2015 ਵਿਚ ਪ੍ਰਕਾਸ਼ਤ ਰਿਪੋਰਟ ਅਨੁਸਾਰ ਦੇਸ਼ ਦੇ ਸ਼ਹਿਰੀ ਖੇਤਰਾਂ ਵਿਚੋਂ ਸੀਵਰੇਜ ਦਾ ਅੰਦਾਜ਼ਾ 61, 948 ਮਿਲੀਅਨ ਲੀਟਰ ਪ੍ਰਤੀ ਦਿਨ  ਹੈ, ਜਿਸ ਦੇ ਮੁਕਾਬਲੇ ਉਪਲੱਬਧ ਸੀਵਰੇਜ ਟ੍ਰੀਟਮੈਂਟ ਦੀ ਸਮਰੱਥਾ 23,277 ਐਮਐਲਡੀ ਸੀ।
ਕਈ ਕਸਬਿਆਂ / ਸ਼ਹਿਰਾਂ ਵਿੱਚ ਨਦੀਆਂ ਪੀਣ ਵਾਲੇ ਪਾਣੀ ਦੀ ਸਪਲਾਈ ਦੇ ਸਰੋਤ ਵਜੋਂ ਵੀ ਕੰਮ ਕਰਦੀਆਂ ਹਨ। ਨਦੀ ਦੀ ਸਫਾਈ ਇੱਕ ਨਿਰੰਤਰ ਪ੍ਰਕਿਰਿਆ ਹੈ ਅਤੇ ਕੇਂਦਰ ਸਰਕਾਰ ਜਲ ਸ਼ਕਤੀ ਮੰਤਰਾਲੇ ਦੀ ‘ਨਮਾਮੀ ਗੰਗੇ’ ਅਤੇ ਰਾਸ਼ਟਰੀ ਨਦੀ ਸੰਭਾਲ ਯੋਜਨਾ  ਵਰਗੀਆਂ ਯੋਜਨਾਵਾਂ ਰਾਹੀਂ ਰਾਜ ਸਰਕਾਰਾਂ ਅਤੇ ਸ਼ਹਿਰੀ ਸਥਾਨਕ ਸੰਸਥਾਵਾਂ ਦੀ ਸਹਾਇਤਾ ਕਰਦੀ ਹੈ। ਐਨਆਰਸੀਪੀ ਨੇ ਹੁਣ ਤੱਕ ਦੇਸ਼ ਦੇ 16 ਰਾਜਾਂ ਵਿੱਚ 77 ਕਸਬਿਆਂ ਵਿੱਚ 34 ਨਦੀਆਂ ਦੇ ਪ੍ਰਦੂਸ਼ਿਤ ਹਿੱਸਿਆਂ ਨੂੰ ਕਵਰ ਕੀਤਾ ਹੈ, ਜਿਸਦੀ 5965.90 ਕਰੋੜ ਰੁਪਏ ਦੀ ਮਨਜ਼ੂਰ ਲਾਗਤ ਹੈ ਅਤੇ 2522.03 ਮਿਲੀਅਨ ਲੀਟਰ ਪ੍ਰਤੀ ਦਿਨ  ਦੀ ਸੀਵਰੇਜ ਟਰੀਟਮੈਂਟ ਸਮਰੱਥਾ ਬਣਾਈ ਗਈ ਹੈ। ਨਮਾਮੀ ਗੰਗੇ ਪ੍ਰੋਗਰਾਮ ਦੇ ਤਹਿਤ ਹੁਣ ਤੱਕ 29,578 ਕਰੋੜ ਰੁਪਏ ਦੀ ਲਾਗਤ ਨਾਲ ਕੁੱਲ 335 ਪ੍ਰਾਜੈਕਟਾਂ ਨੂੰ ਮਨਜ਼ੂਰੀ ਦਿੱਤੀ ਜਾ ਚੁੱਕੀ ਹੈ, ਜਿਸ ਵਿੱਚੋਂ 142 ਪ੍ਰਾਜੈਕਟ ਮੁਕੰਮਲ ਹੋ ਚੁੱਕੇ ਹਨ ਅਤੇ ਚਾਲੂ ਕੀਤੇ ਗਏ ਹਨ। 335 ਪ੍ਰਾਜੈਕਟਾਂ ਵਿਚੋਂ 5066 ਕਿਲੋਮੀਟਰ ਸੀਵਰੇਜ ਅਤੇ ਸੀਵਰੇਜ ਨੈਟਵਰਕ ਦੀ ਕੁੱਲ ਸੀਵਰੇਜ ਟ੍ਰੀਟਮੈਂਟ ਸਮਰੱਥਾ ਬਣਾਉਣ ਲਈ ਸੀਵਰੇਜ ਸੈਕਟਰ ਵਿੱਚ 156 ਪ੍ਰਾਜੈਕਟ ਹਨ।
ਪਾਣੀ ਰਾਜ ਦਾ ਵਿਸ਼ਾ ਹੈ ਅਤੇ ਕੇਂਦਰ ਸਰਕਾਰ ਪੀਣ ਵਾਲੇ ਪਾਣੀ ਦੀ ਸਪਲਾਈ ਦੇ ਪ੍ਰਾਜੈਕਟਾਂ ਲਈ ਵਿੱਤੀ ਅਤੇ ਤਕਨੀਕੀ ਸਹਾਇਤਾ ਦੇ ਕੇ ਰਾਜ ਸਰਕਾਰਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਯਤਨਾਂ ਦੀ ਪੂਰਕ ਹੈ। ਰਾਜ / ਕੇਂਦਰ ਸ਼ਾਸਤ ਪ੍ਰਦੇਸ਼ ਅਤੇ ਉਨ੍ਹਾਂ ਦੀਆਂ ਏਜੰਸੀਆਂ ਯੋਜਨਾਵਾਂ ਬਣਾਉਂਦੀਆਂ ਹਨ ਅਤੇ ਜਲ ਸਪਲਾਈ ਦੇ ਪ੍ਰਾਜੈਕਟਾਂ ਨੂੰ ਮਨਜ਼ੂਰੀ ਦਿੰਦੀਆਂ ਹਨ ਅਤੇ ਨਾਲ ਹੀ ਇਨ੍ਹਾਂ ਯੋਜਨਾਵਾਂ ਨੂੰ ਲਾਗੂ, ਸੰਚਾਲਨ ਅਤੇ ਸੰਭਾਲ ਕਰਦੀ ਹੈ।
ਰਾਜ ਸਰਕਾਰਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੀ ਭਾਈਵਾਲੀ ਵਿੱਚ ਕੇਂਦਰ ਸਰਕਾਰ ਜਲ ਜੀਵਨ ਮਿਸ਼ਨ  -ਹਰ ਘਰ ਜਲ ਨੂੰ ਲਾਗੂ ਕਰ ਰਹੀ ਹੈ ਤਾਂ ਜੋ ਦੇਸ਼ ਦੇ ਹਰ ਪੇਂਡੂ ਘਰਾਂ ਨੂੰ 2024 ਤੱਕ ਕਾਰਜਸ਼ੀਲ ਘਰੇਲੂ ਟੂਟੀ ਕੁਨੈਕਸ਼ਨ  ਰਾਹੀਂ ਪੀਣ ਯੋਗ ਪਾਣੀ ਮਿਲ ਸਕੇ, ਜਿਸਦਾ ਅਨੁਮਾਨਿਤ ਖਰਚ 3.60 ਲੱਖ ਕਰੋੜ ਰੁਪਏ ਹੈ।
ਇਸ ਤੋਂ ਇਲਾਵਾ, ਸ਼ਹਿਰੀ ਖੇਤਰਾਂ ਵਿੱਚ ਸੀਵਰੇਜ ਅਤੇ ਪੀਣ ਵਾਲੇ ਪਾਣੀ ਦੀ ਸਪਲਾਈ ਦਾ ਬੁਨਿਆਦੀ ਢਾਂਚਾ ਪੁਨਰ ਉਥਾਨ ਅਤੇ ਸ਼ਹਿਰੀ ਤਬਦੀਲੀ ਲਈ ਅਟਲ ਮਿਸ਼ਨ  ਅਤੇ ਮਕਾਨ ਅਤੇ ਸ਼ਹਿਰੀ ਮਾਮਲਿਆਂ ਦੇ ਮੰਤਰਾਲੇ ਦੇ ਸਮਾਰਟ ਸਿਟੀ ਮਿਸ਼ਨ ਵਰਗੇ ਪ੍ਰੋਗਰਾਮਾਂ ਤਹਿਤ ਬਣਾਇਆ ਜਾ ਰਿਹਾ ਹੈ।
ਇਹ ਜਾਣਕਾਰੀ ਜਲ ਸ਼ਕਤੀ ਅਤੇ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਰਾਜ ਮੰਤਰੀ ਸ੍ਰੀ ਰਤਨ ਲਾਲ ਕਟਾਰੀਆ ਨੇ ਅੱਜ ਲੋਕ ਸਭਾ ਵਿੱਚ ਦਿੱਤੀ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਵਾਹਨ ਸਕ੍ਰੈਪਿੰਗ ਸੁਵਿਧਾ ਦੇ ਰਜਿਸਟ੍ਰੇਸ਼ਨ ਅਤੇ ਕਾਰਜ ਲਈ ਡ੍ਰਾਫਟ ਨੋਟੀਫਿਕੇਸ਼ਨ ਜਾਰੀ
ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ ਮੋਟਰ ਵਾਹਨ  ਨਿਯਮ, 2022 ਨਾਲ ਸੰਬੰਧਿਤ ਡ੍ਰਾਫਟ ਨੋਟੀਫਿਕੇਸ਼ਨ, ਜੀਐੱਸਆਰ 192 , ਤਾਰੀਕ 10 ਮਾਰਚ 2022 ਜਾਰੀ ਕੀਤੀ ਹੈ। ਇਹ ਮੋਟਰ ਵਾਹਨ ਰਜਿਸਟ੍ਰੇਸ਼ਨ ਅਤੇ ਵਾਹਨ ਸਕ੍ਰੈਪਿੰਗ ਸੁਵਿਧਾ ਸੰਸ਼ੋਧਨ ਦੇ ਕਾਰਜ) ਨੇ ਨਿਯਮ ਤਾਰੀਕ 23 ਸਤੰਬਰ 2021 ਦੇ ਸੰਸ਼ੋਧਨ ਹਨ।
ਜੋ ਰਜਿਸਟ੍ਰੇਸ਼ਨ ਵਾਹਨ ਸਕ੍ਰੈਪਿੰਗ ਸੁਵਿਧਾ  ਦੀ ਸਥਾਪਨਾ ਲਈ ਪ੍ਰਕਿਰਿਆ ਨਿਰਧਾਰਿਤ ਕਰਦੇ ਹਨ। ਇਹ ਸੰਸ਼ੋਧਨ, ਈਕੋਸਿਸਟਮ ਦੇ ਸਾਰੇ ਹਿਤਧਾਰਕਾਂ, ਜਿਹੇ ਵਾਹਨ ਮਾਲਿਕਾਂ, ਆਰਵੀਐੱਸਐੱਫ ਓਪਰੇਟਰਾਂ, ਡੀਲਰਾਂ, ਰੀਜਨਲ ਟ੍ਰਾਂਸਪੋਰਟ ਅਥਾਰਿਟੀ ਆਦਿ ਲਈ ਵਾਹਨ ਸਕ੍ਰੈਪਿੰਗ ਦੀ ਪ੍ਰਕਿਰਿਆ ਨੂੰ ਸਰਲ ਅਤੇ ਡਿਜੀਟਲ ਬਣਾਉਣ ਲਈ ਕੀਤੇ ਗਏ ਹਨ। ਇਹ ਸੰਸ਼ੋਧਨ, ਨਿਯਮਾਂ ‘ਤੇ ਪ੍ਰਾਪਤ ਫੀਡਬੈਕ ਦੇ ਅਧਾਰ ‘ਤੇ ਕੀਤੇ ਗਏ ਹਨ। ਕਾਰੋਬਾਰ ਵਿੱਚ ਆਸਾਨੀ ਸੁਨਿਸ਼ਚਿਤ ਕਰਨ ਲਈ ਪ੍ਰਕਿਰਿਆਵਾਂ ਨੂੰ ਸਮਾਬੱਧ ਬਣਾਇਆ ਗਿਆ ਹੈ।
ਸੰਸ਼ੋਧਨਾਂ ਦੀ ਕੁੱਝ ਪ੍ਰਮੁੱਖ ਗੱਲਾਂ ਇਸ ਪ੍ਰਕਾਰ ਹਨ:
-
ਵਾਹਨ ਮਾਲਕ ਨੂੰ ਵਾਹਨ ਸਕ੍ਰੈਪਿੰਗ ਲਈ ਡਿਜੀਟਲ ਰੂਪ ਤੋਂ ਅਪਲਾਈ ਕਰਨ ਦਾ ਪ੍ਰਾਵਧਾਨ। ਵਾਹਨਾਂ ਦੇ ਸਕ੍ਰੈਪਿੰਗ ਲਈ ਸਾਰੇ ਐਪਲੀਕੇਸ਼ਨ ਡਿਜੀਟਲ ਰੂਪ ਤੋਂ ਜਮ੍ਹਾਂ ਕੀਤੇ ਜਾਣਗੇ। ਸਕ੍ਰੈਪ ਕਰਨ ਲਈ ਵਾਹਨ ਮਾਲਿਕਾਂ ਨੂੰ ਡਿਜੀਟਲ ਰੂਪ ਤੋਂ ਅਪਲਾਈ ਕਰਨ ਵਿੱਚ ਮਦਦ ਲਈ ਆਰਵੀਐੱਸਐੱਫ ਸੁਵਿਧਾ ਕੇਂਦਰ ਦੇ ਰੂਪ ਵਿੱਚ ਕਾਰਜ ਕਰਨਗੇ।
-
ਵਾਹਨ ਮਾਲਿਕ ਦੁਆਰਾ ਐਪਲੀਕੇਸ਼ਨ ਜਮ੍ਹਾ ਕਰਨ ਤੋਂ ਪਹਿਲੇ ਵਾਹਨ ਡੇਟਾਬੇਸ ਤੋਂ ਕੀਤੀ ਜਾਣ ਵਾਲੀ ਜ਼ਰੂਰੀ ਜਾਂਚ ਨੂੰ ਨਿਰਦਿਸ਼ਟ ਕੀਤਾ ਗਿਆ ਹੈ। ਇਨ੍ਹਾਂ ਜਾਂਚਾਂ ਵਿੱਚ ਸ਼ਾਮਲ ਹਨ ਵਾਹਨ ਦਾ ਕਿਰਾਇਆ-ਖਰੀਦ, ਲੀਜ਼ ਜਾਂ ਸੰਕਲਪ ਸਮਝੌਤਾ ਜਮ੍ਹਾ ਕਰਨਾ ਰਾਸ਼ਟਰੀ ਅਪਰਾਧ ਰਿਕਾਰਡ ਬਿਊਰੋ ਦੇ ਰਿਕਾਰਡ ਵਿੱਚ ਵਾਹਨ ਦੇ ਖਿਲਾਫ ਕੋਈ ਅਪਰਾਧਿਕ ਰਿਕਾਰਡ ਨਹੀਂ ਹੈ ਵਾਹਨ ‘ਤੇ ਕਈ ਬਕਾਇਆ ਨਹੀਂ ਹੈ ਅਤੇ ਰੀਜਨਲ ਟ੍ਰਾਂਸਪੋਰਟ ਅਧਿਕਾਰੀਆਂ ਦੁਆਰਾ ਵਾਹਨ ਨੂੰ ਬਲੈਕਲਿਸਟ ਕਰਨ ਦਾ ਕਈ ਰਿਕਾਰਡ ਨਹੀਂ ਹੈ। ਇਨ੍ਹਾਂ ਵਿੱਚੋਂ ਕਿਸੇ ਵੀ ਜਾਂਚ ਵਿੱਚ ਵਿਫਲ ਰਹਿਣ ਵਾਲੇ ਵਾਹਨਾਂ ਲਈ ਐਪਲੀਕੇਸ਼ਨ ਜਮ੍ਹਾ ਨਹੀਂ ਕੀਤੇ ਜਾਣਗੇ।
-
ਵਾਹਨ ਜਮ੍ਹਾ ਕਰਨ ਦੇ ਸਮੇ ਵਾਹਨ ਮਾਲਿਕ ਅਤੇ ਆਰਵੀਐੱਸਐੱਫ ਆਪਰੇਟਰ ਦੁਆਰਾ ਵਚਨ-ਪੱਤਰ ਦੀ ਸ਼ੁਰੂਆਤ ਤੋਂ ਇਹ ਸੁਨਿਸ਼ਚਿਤ ਹੋਵੇਗਾ ਕਿ ਸਕ੍ਰੈਪਿੰਗ ਲਈ ਪ੍ਰਸਤੁਤ ਕਰਨ ਤੋਂ ਪਹਿਲੇ ਅਤੇ ਬਾਅਦ ਵਿੱਚ ਵਾਹਨ ਦੀ ਜ਼ਿੰਮੇਦਾਰੀ ਵਿੱਚ ਪਾਰਦਰਸ਼ਿਤਾ ਬਰਤੀ ਗਈ ਹੈ।
-
ਸਕ੍ਰੈਪਿੰਗ ਲਈ ਪ੍ਰਸਤੁਤ ਵਾਹਨ ਨਾਲ ਸੰਬੰਧਿਤ ਅਧਿਕ ਵੇਰਵਾ ਜਮ੍ਹਾ ਪ੍ਰਮਾਣਪੱਤਰ ਵਿੱਚ ਸ਼ਾਮਲ ਕਰਨਾ ਤਾਕਿ ਉਪਰੋਕਤ ਪ੍ਰਮਾਣ ਪੱਤਰ ਦੇ ਕਾਰੋਬਾਰ ਵਿੱਚ ਪਾਰਦਰਸ਼ਿਤਾ ਨੂੰ ਆਸਾਨ ਬਣਾਇਆ ਜਾ ਸਕੇ। ਉਪਰੋਕਤ ਪ੍ਰਮਾਣ ਪੱਤਰ ਵਾਹਨ ਮਾਲਿਕਾਂ ਨੂੰ ਡਿਜੀਟਲ ਰੂਪ ਤੋਂ ਉਪਲਬਧ ਹੋਵੇਗਾ ਅਤੇ ਇਨ੍ਹਾਂ ਦੀ ਵੈਧਤਾ-ਅਵਧੀ 2 ਸਾਲ ਦੀ ਹੋਵੇਗੀ।
-
ਜਮ੍ਹਾ ਦੇ ਟ੍ਰਾਂਸਫਰ ਪ੍ਰਮਾਣਪੱਤਰ ਦੀ ਸ਼ੁਰੂਆਤ ਇਹ ਸੁਨਿਸ਼ਚਿਤ ਕਰਨ ਲਈ ਕਿ ਇਲੈਕਟ੍ਰੌਨਿਕ ਟ੍ਰੇਡਿੰਗ ਦੇ ਰਾਹੀਂ ਜਮ੍ਹਾ ਪ੍ਰਮਾਣ ਪੱਤਰ ਪ੍ਰਾਪਤ ਕਰਨ ਵਾਲੇ ਉਪਭੋਗਤਾਵਾਂ ਦੇ ਕੋਲ ਲੈਣ ਦੇਣ ਦਾ ਡਿਜੀਟਲ ਪ੍ਰਮਾਣ ਮੌਜੂਦ ਹੈ।
For details view the Gazette link here